title: Cleantech

text: Suomessa on noin 2000 cleantech-yritystä. Ala työllistää noin 50 000 henkeä. Cleantech-alan liikevaihto oli vuonna 2012 noin 25 miljardia euroa. Kasvua edellisvuoteen oli 15 %. Suomen tärkeimpiä markkina-alueita ovat Saksa, Kiina, Venäjä ja Intia. Suomalaisten yritysten vahvuuksia ovat erityisesti teollisten prosessien energiatehokkuus, bioenergiaa ja biopohjaiset tuotteet.


title: Cleantech

text: Suomalaisen cleantech-alan yhteenliittymä Cleantech Finland kokoaa yhteen yli 80 kansainvälistyvää cleantech-yritystä.


title: Cleantech

text: Suomen työ- ja elinkeinoministeriö aloitti cleantechin strategisen ohjelman Kataisen hallituskaudella vuonna 2012. Sen tavoitteena on vuoteen 2020 mennessä luoda 40 000 uutta puhtaan teknologian työpaikkaa Suomeen, lisätä alan yritysten liikevaihtoa 50 miljardiin euroon ja kasvattaa cleantech-yritysten määrää 3000:een.


title: Estadio Polideportivo de Pueblo Nuevo

text: Estadio Polideportivo de Pueblo Nuevo on stadion San Cristóbalin kaupungissa, Venezuelassa. Stadion on monikäyttöinen, mutta pääsääntöisesti siellä pelataan jalkapalloa: stadionilla pelattiin mm. 3 ottelua vuoden 2007 Copa Américassa.


title: Kultarynnäkön iloiset päivät

text: Kultarynnäkön iloiset päivät on komediallinen lännenmusikaali, joka sai ensi-iltansa vuonna 1969. Teatterimusikaaliin pohjautuva elokuva sijoittuu Kalifornian kultaryntäyksen aikoihin 1800-luvun puoleenväliin. Pääosien näyttelijät Lee Marvin, Clint Eastwood ja Jean Seberg eivät kukaan olleet ensisijaisesti laulajia ja vaikka Eastwood ja Marvin lauloivatkin omat laulunsa, Sebergin laulut dubattiin. Lee Marvinin karhealla äänellään esittämästä kappaleesta ""(I Was Born Under a) Wand’rin’ Star"" tuli hitti Euroopassa.


title: Kultarynnäkön iloiset päivät

text: "The New York Timesin" kriitikot valitsivat "Kultarynnäkön iloiset päivät" vuonna 2004 yhdeksi tuhannesta kaikkien aikojen parhaasta elokuvasta. "Video-oppaassa" vuodelta 1994 Asko Alanen piti elokuvaa ”hilpakkana” sovituksena Loewen ja Lernerin musikaalista. Hän antoi elokuvalle kolme tähteä viidestä, mikä teoksen mukaan vastaa sanallista arviota ”hyvä”.


title: Larry Laudan

text: Larry Laudan (s. 1941 Austin, Texas) on yhdysvaltalainen filosofi, jonka erikoisaloja ovat tieteenfilosofia ja tietoteoria. Tieteenfilosofiassa hänet tunnetaan muun muassa positivismin, realismin ja relativismin perinteiden kritiikeistään. Laudan on esittänyt omaa tapaansa säilyttää tieteen asema etuoikeutettuna ja edistyvänä hankkeena eri tahoilta suunnatun kritiikin edessä. Laudanin näkemys ”tutkimusperinteistä” on nähty merkittävänä vaihtoehtona Imre Lakatoksen näkemykselle ”tutkimusohjelmista”.


title: Larry Laudan

text: Laudanin merkittävin panos tieteenfilosofian alalla on teos "Progress and its Problems" (1977). Laudan syyttää tieteenfilosofeja sen näkemyksen hyväksymisestä, että tiede on pohjimmiltaan ongelmanratkaisua, ilman että he ottavat vakavasti niitä seuraamuksia, joita tällä näkemyksellä on tieteen historian ja tieteenfilosofian kannalta, ja ilman että he kyseenalaistavat tiettyjä seikkoja tieteen historiankirjoituksessa ja metodologiassa.


title: Larry Laudan

text: Laudan toimii nykyään tutkijana Universidad Nacional Autónoma de Méxicon (UNAM) Institute for Philosophical Investigations -tutkimuskeskuksessa Meksikossa.


title: Jukka Mäkelä (elokuvatuottaja)

text: Jukka Mäkelä (s. 8. helmikuuta 1952 Helsinki) on suomalainen elokuvatuottaja sekä yksi Finnkino Oy:n perustajista ja yhtiön ensimmäinen toimitusjohtaja. Hänelle on myönnetty elokuvaneuvoksen arvonimi 2002.


title: Jukka Mäkelä (elokuvatuottaja)

text:
Mäkelä pääsi ylioppilaaksi 1973 ja suoritti ekonomin tutkinnon 1978. Hän toimi perheyhtiö Kinoston teatteritarkastajana 1974–1977, teatteripäällikkönä 1978–1982 ja toimitusjohtajana 1982–1986. Finnkino Oy:n toimitusjohtajana hän oli 1986–1995.
Mäkelä on toiminut lukuisissa elokuva-alan luottamustoimissa. Hän oli Filmikamari ry:n hallituksen puheenjohtajana vuosina 1987–1994 ja Suomen elokuvateatteriliiton hallituksen varapuheenjohtajana vuodet 1987–1988 ja puheenjohtajana 1989–1990. Suomen elokuvasäätiön hallituksen puheenjohtajana hän oli 1990–91 ja Suomen elokuva-arkiston johtokunnan jäsen 1994–95. Jukka Mäkelälle myönnettiin 1997 elämäntyö-Jussi-palkinto. Hänet on lyöty 1991 Ranskan valtion taiteiden ja kirjallisuuden kunniaritariksi.


title: Estadio José Pachencho Romero

text: Estadio José Pachencho Romero on jalkapallostadion Maracaibon kaupungissa Venezuelassa. Stadion oli yksi vuoden 2007 Copa Américan ottelupaikoista.


title: Palettipeippo

text: Palettipeippo ("Pytilia melba") on laajalta alueelta Saharan eteläpuoleisesta Afrikasta kotoisin oleva loistopeippoihin kuuluva varpuslintu. Lajia pidetään myös lemmikkinä.


title: Palettipeippo

text: Kooltaan palettipeippo on noin 12 cm. Koiraan nokka, otsa ja kurkku ovat väriltään punaiset. Pää ja niska ovat väriltään harmaat. Selkä ja siivet ovat väriltään oliivinvihreät ja yläperä on punaruskea. Vatsa on valkoinen ja siinä on leveähköjä mustia poikkijuovia. Palettipeipponaaraalta puuttuu päästä punainen väri. Nuoret linnut muistuttavat väritykseltään naarasta. Kultasiipipeippo ("Pytilia afra") muistuttaa palettipeippoa, mutta palettipeipolta puuttuu siipien oranssi väri. Lisäksi palettipeippo on selvemmin raidoittunut vatsastaan kuin kultasiipipeippo.


title: Palettipeippo

text: Palettipeippo elää laajalla alueella Saharan eteläpuoleisessa Afrikassa. Lajin levinneisyys ulottuu lännemmäksi ja hieman eteläisemmäksi kuin läheistä sukua olevan kultasiipipeipon. Palettipeipon elinympäristöä ovat kuivat metsät sekä tiheiköt, ja piikkipensaikot.


title: Palettipeippo

text: Palettipeipot elävät yleensä pieninä parvina ja pareittain. Lintu valitsee itselleen uuden puolison vain edellisen kuoltua. Pesimäaikana laji tekee pesänsä puuhun tai pensaaseen ja naaras munii sinne kahdesta neljään kermanväristä munaa.


title: Palettipeippo

text: Palettipeipon ravinto koostuu pääasiassa siemenistä, mutta se syö myös hyönteisiä ja muita selkärangattomia. Lemmikkilinnuille tulisi tarjota myös toukkia sekä jotain vihreää kuten pinaattia. . Palettipeippo voi olla aggressiivinen muille saman lajin ja lähisukulaislajiensa yksilöitä kohtaa, joten aviaariossa kannattaa pitää vain yksi palettipeippopariskunta.


title: Stadium Australia

text: Stadium Australia eli ANZ Stadium on stadion Sydneyn lähiöalueella Homebushissa. Stadion oli vuoden 2000 kesäolympialaisten olympiastadion. Stadionilla on järjestetty myös Rugbyn maailmanmestaruuskilpailujen loppuottelu 2003.


title: Alberigo Evani

text: Alberigo Evani (1. tammikuuta 1963 Massa, Italia) on italialainen entinen jalkapalloilija. Evani pelasi lähes koko seurajoukkueuransa AC Milanissa.


title: Quantic Dream

text: Quantic Dream on ranskalainen pelitalo, joka perustettiin Pariisissa vuonna 1997. Yhtiön johtajana toimii David Cage.


title: Quantic Dream

text: Studion ensimmäinen nimike oli Microsoft Windowsille ja Sega Dreamcastille vuonna 1999 julkaistu "".


title: Pussijuoksu

text: Pussijuoksu tai pussihyppely on urheilulaji, jossa osanottajat pomppivat jalat pusseihin sullottuina kilpaa. Tavoitteena on päästä ennen muita maaliviivan yli. Pussijuoksuradat ovat yleensä suoria, mutta myös erilaisia ”maastovariaatioita” on olemassa. Yhdessä pussissa voi olla pussijuoksijoita yksi tai useampi. Lajia pidetään lystikkäänä ja usein enemmän lapsille kuin aikuisille sopivana. Se on myös erittäin hyvä liikunnan muoto, sillä tasajalkaa hyppimällä eteneminen kuluttaa huomattavasti enemmän energiaa kuin vaikkapa juokseminen.


Pöytätenniksen maailmanmestaruuskilpailut 2007 kilpailtiin Zagrebissa, Kroatiassa 21.–27. toukokuuta. Lajeina olivat miesten kaksinpeli, naisten kaksinpeli, miesten nelinpeli, naisten nelinpeli ja sekanelinpeli. Kiina voitti kaikki mestaruudet.


title: Pöytätenniksen maailmanmestaruuskilpailut 2007

text: Loppuottelu:


text: Loppuottelua:


title: Juan Carlos Sánchez

text: Juan Carlos Sánchez Martínez, yleensä vain Juan Carlos (s. 27. heinäkuuta 1987 Calvià, Espanja) on espanjalainen jalkapallomaalivahti, joka edustaa Espanjan Segunda Divisiónissa pelaavaa Villarrealia.


title: Juan Carlos Sánchez

text: Hän teki ensiesiintymisensä Villarrealin paidassa kaudella 2007–2008 Almeríaa vastaan, tullen vaihdosta kentälle 18 minuutin pelin jälkeen korvaamaan Villarrealin maalivahtia Diego Lópezia, joka oli ajettu ulos hänen otettuaan punaisen kortin. Kaudella 2008–2009 hän on toiminut pääosin kolmosvahdin roolissa.


title: Christian Shephard

text: Christian Shephard on kuvitteellinen hahmo televisiosarjassa "Lost". Häntä näyttelee John Terry.


title: Christian Shephard

text: Christian Shephard on St. Sebastian -sairaalan leikkauspäällikkö, joka on toipumassa alkoholismista. Hän menee naimisiin Margo-nimisen naisen kanssa ja saa lapsen, Jackin. Kun Jack eräänä päivänä tulee kotiin, Christian seuraa kiusaamistapausta, jossa Christian lannistaa Jackiä yrittämästä olla sankari, sanoen ettei Jackillä ole sitä mitä se vaatii.


title: Christian Shephard

text: Vuosia myöhemmin Christian aloittaa suhteen sydneyläisen Carole Littletonin kanssa. Carole tulee raskaaksi ja synnyttää Clairen. Christian yrittää usein lentää tapaamaan tytärtään tukien kaksikkoa parhaiten miten voi, mutta Carole ja tämän sisko Lindsey eivät hyväksy miestä tasapainoilemassa kahden perheen välillä. Caloren sanoo Christianille, ettei tämän enää sallita vierailla heidän luonaan.


title: Christian Shephard

text: Jack kasvaa lääkäriksi samassa sairaalassa kuin isänsä. Christian yrittää valmentaa Jackiä tämän köyhistä suhtautumistavoista potilaisiin, huomattavimmin kun Sarah-niminen nainen tuodaan osastolle useita vammoja selässään. Christian sanoo Jackille ”väärän toivon olevan yhä toivoa”. Jack onnistuu parantamaan Sarahin, minkä jälkeen kaksikko lähentyy ja menee naimisiin.


title: Christian Shephard

text: Christian matkustaa Australiaan kuultuaan Carolen joutuneen auto-onnettomuuteen ja kustantaa tämän lääkärihoidot pitääkseen tämän elossa. Christian tutustuu Claireen sairaalassa ja esittelee itsensä. Hän vie Clairen kahville ja kertoo tämän toisesta perheestä, mihin Claire ei reagoi kovin hyvin ja lähtee pois. Christian palaa Los Angelesiin.


title: Christian Shephard

text: Jackin ja Sarahin erottua Jack löytää isänsä numeron Sarahin puhelinlaskusta ja olettaa tämän olevan mies, jota Sarah tapailee. Syytösten jälkeen Christian ratkeaa taas juomaan oltuaan 50 päivää raittiina. Myöhemmin Christian operoi naista humalassa kohtalokkain seurauksin. Kun Jack paljastaa tämän, Christian erotetaan. Lentokentällä Christian tapaa Ana Lucian, jota Christian pyytää henkivartijakseen Australiaan. Kaksikko ajaa Lindsayn talolle, missä Christian vaatii epätoivoisesti nähdä tyttärensä.


title: Christian Shephard

text: Christian viettää baarissa aikaa Sawyerin kanssa. Christian myöntää Sawyerille tekemänsä virheet ja kertoo olevansa kykenemätön soittamaan pojalleen ja pyytämään anteeksi. Christian alkaa kärsiä useista sydänkohtauksista ja kuolee lopulta kujalle. Hänen ruumiinsa viedään ruumishuoneelle Jackin tunnistettavaksi. Hautajaissaattue järjestetään Los Angelesiin ja Jack joutuu kuljettamaan arkun Oceanic Airlinesin lennolla 815.


title: Christian Shephard

text: Christian herää viidakossa ja käskee Vincent-koiraa herättämään Jackin, sanoen tällä olevan töitä tehtävänä. Jack alkaa nähdä isänsä saarella ja luulee hallusinoivansa, mutta Locke viittaa Christianiin ”valkoisena kanina” ja kehottaa Jackiä seuraamaan tätä. Jack löytää isänsä arkun viidakosta tyhjillään.


title: Christian Shephard

text: Kuukausia myöhemmin Hurley löytää vahingossa Jacobin mökin ja näkee Christianin istumassa keinutuolissa. Myöhemmin Claire näkee Christianin pitävän Aaronia sylissään ja lähtee tämän mukaan. Miles näkee tämän ja kertoo tästä Sawyerille.


title: Christian Shephard

text: Locke löytää Christianin Jacobin mökistä. Christian kehottaa siirtämään saarta suojellakseen sitä. Christian ilmestyy Michaelille "Kahana"-laivalla hetkeä ennen räjähdystä ja sanoo hänelle: ”Voit mennä nyt, Michael”.


title: Christian Shephard

text: Christian alkaa ilmestyä Jackille tämän lähdettyä saarelta, aiheuttaen Jackille henkisen romahduksen. Saarella Christian ilmestyy Lockelle ja kritisoi tätä siitä, ettei tämä siirtänyt saarta itse. Christian pyytää Lockea viemään terveiset Jackille kun Locke pysäyttää aikahypyt. Christian ilmestyy Sunille jaksossa "Namaste". Christian kertoo Jinin olevan vuodessa 1977 ja näyttää vanhan valokuvan Sunille, sanoen heillä olevan pitkä matka edessä. Myöhemmin paljastuu, että Christian oli Musta-asuinen mies, joka oli ottanut Christianin hahmon.


title: Christian Shephard

text: Vaihtoehtoisessa aikajanassa Christian on kuollut Australiassa ja Jack on tullut hakemaan hänen ruumistaan. Jackin saavuttua Los Angelesiin, hänelle ilmoitettiin lentoyhtiön hukanneen Christianin arkun. Christianin testamentissa mainitaan Claire Littletonin nimi, mikä paljastaa Clairen olevan Christianin tytär.


title: Christian Shephard

text: Myöhemmin Desmond soittaa Jackille väittäen lentoyhtiön löytäneen Christianin arkun, joka oli toimitettu kirkkoon. Jackin mentyä arkun ja koskettaessaan sitä, hän saa välähdyksiä elämästään saarella. Jack avaa arkun, joka paljastuu tyhjäksi. Christian ilmestyy Jackille kertoen tälle hänen kuolleen ja aikajanan, jossa he ovat syntyneen hänen ja ystäviensä kokemusten pohjalta jotta he löytäisivät toisensa ja ”siirtyisivät eteenpäin”. Christian sanoo Jackille että aika, jonka hän vietti saarella ystäviensä kanssa, oli Jackin elämän tärkein asia. Jack halasi isäänsä tunteikkaana. Christianin avattua kirkon ovet, kirkas valkoinen valo ympäröi selviytyneet siirtäen heidät tuonpuoleiseen.


title: Carlos Monzón

text: Carlos Roque Monzón (7. elokuuta 1942 – 8. tammikuuta 1995) oli argentiinalainen nyrkkeilijä, joka hallitsi ammattilaisnyrkkeilyn keskisarjaa 1970-luvulla.


title: Carlos Monzón

text: Monzón aloitti ammattilaisnyrkkeilyuransa helmikuussa 1963. Koko uransa ainoat kolme tappiota hän kärsi vuosina 1963–1964 maanmiehelleen Antonio Oscar Aguilarille, brasilialaiselle Felipe Cambeirolle ja maanmiehelleen Alberto Massille. Myöhemmin hän otti voiton näistä kaikista kolmesta. Syyskuussa 1966 Monzón voitti Argentiinan mestaruusottelussa Jorge Jose Fernandezin. Kesäkuussa 1967 hän kohtasi saman miehen Etelä-Amerikan mestaruusottelussa ja voitti jälleen.


title: Carlos Monzón

text: Marraskuun 7. päivänä 1970 Monzón otteli Italian Roomassa Nino Benvenutia vastaan WBA- ja WBC-liittojen keskisarjan maailmanmestaruudesta. Monzón voitti teknillisellä tyrmäyksellä 12. erässä tuon ottelun, jonka The Ring -lehti valitsi vuoden otteluksi. Toukokuussa 1971 käydyssä uusintaottelussa Benvenuti luovutti jo kolmannessa erässä. Syyskuussa 1971 Monzón voitti toisen entisen maailmanmestarin, Emile Griffithin teknillisellä tyrmäyksellä 14. erässä.


title: Carlos Monzón

text: Vuonna 1972 Monzónille hävisivät MM-otteluissa Denny Moyer 5. erässä, Jean-Claude Bouttier 13. erässä, Tom Bogs 5. erässä ja Bennie Briscoe pistein. Vuonna 1973 Monzón otti pistevoiton Griffithistä ja Bouttierista. Helmikuussa 1974 Monzón voitti José Nápolesin mutta WBC vei häneltä MM-tittelin, koska hän ei otellut haastajaansa Rodrigo Valdézia vastaan. Monzón puolusti WBA-titteliään menestyksekkäästi Tony Mundinea (tyrmäys 7. erässä), Tony Licataa (keskeytys 10. erässä) ja Gratien Tonnaa (tyrmäys 5. erässä) vastaan kunnes kesäkuussa 1976 Monzón ja WBC-mestari Valdéz kohtasivat Monte Carlossa. Monzón sai kiistattoman pistevoiton ja nousi jälleen kahden liiton maailmanmestariksi. Heinäkuussa 1977 käydyssä uusintaottelussa Valdéz löi Monzónin kanveesiin toisessa erässä mutta Monzón säilytti mestaruutensa pistevoitolla. Elokuussa 1977 Monzón ilmoitti vetäytyvänsä nyrkkeilykehistä.


title: Carlos Monzón

text: Monzón valittiin nyrkkeilöyn Hall of Fameen vuonna 1990.


title: Herrasmiesroistot

text:
Herrasmiesroistot () on yhdysvaltalaisen kirjailija Scott Lynchin luoma fantasiakirjasarja, jossa on tähän mennessä ilmestynyt kolme teosta, joista ensimmäinen on suomennettu. Lynchin mukaan sarjasta on määrä tulla seitsenosainen.
"Herrasmiesroistot" kertoo Locke Lamora -nimisen varkaan tarinaa.


title: Bree Olson

text: Bree Olson (oik. Rachel Marie Oberlin, s. 7. lokakuuta 1986 Houston, Teksas), on yhdysvaltalainen näyttelijä, malli ja entinen aikuisviihdetähti. Olson varttui Woodburnissa, Indianassa. Hänellä on ukrainalaiset sukujuuret.


title: Horace McCoy

text: Horace McCoy (14. huhtikuuta 1897 Pegram, Tennessee, Yhdysvallat – 15. joulukuuta 1955) oli yhdysvaltalainen kirjailija, jonka kovaksikeittyjen romaanien tapahtumat sijoittuvat 1930-luvun laman aikoihin. Hänen tunnetuin romaaninsa on "Ammutaanhan hevosiakin" ("They Shoot Horses, Don't They?" 1935), josta Sydney Pollack on ohjannut samannimisen elokuvan 1969, neljätoista vuotta McCoyn kuoleman jälkeen.


title: Horace McCoy

text: McCoy palveli ensimmäisen maailmansodan aikana Yhdysvaltojen ilmavoimissa. Hän lensi muutamia tehtäviä vihollislinjojen takana pommittajana ja tiedusteluvalokuvaajana. Hän haavoittui, ja Ranskan valtio myönsi hänelle sankaruudesta Croix de Guerre -mitalin.


title: Horace McCoy

text: Vuosina 1919–1930 hän työskenteli urheilutoimittajana Dallas Journalissa Texasissa. 1920-luvun lopulla hän alkoi saada kertomuksiaan julki jännityslehdissä.


title: Horace McCoy

text: Laman aikana McCoy muutti Los Angelesiin päästäkseen näyttelijäksi. Hän näytteli elokuvassa "The Hollywood Handicap" (1932). Työ yökerhon vahtimestarina Santa Monicassa herätti hänessä ajatuksen aiheeseen kirjaan "They Shoot Horses, Don't They?", joka kertoo laman aikana järjestetyistä maratontansseista. Hänen romaaninsa "I Should Have Stayed Home" ("Tapahtui Hollywoodissa") käsitteli nuoren etelävaltiolaisen näyttelijän yritystä saada työtä 1930-luvun Hollywoodissa. Romaani "No Pockets in a Shroud" on sankarillisen väärinymmärretyn toimittajan ristiriitaisen kliseinen kuva.


title: Horace McCoy

text: McCoyn klassikkoteos "Kiss Tomorrow Goodbye" ilmestyi 1948. Tarinan kertojaminä on moraaliton päähenkilö Ralph Cotter. Teoksesta on tehty saman niminen elokuva (1950, suom. "Jäähyväiset huomiselle").


title: Horace McCoy

text: McCoy kirjoitti Hollywoodissa eri studioille käsikirjoituksia lännenelokuviin, rikoselokuviin ynnä muihin. Vaikka hänen työnsä on enimmäkseen jäänyt unohduksiin, hän työskenteli usein merkittävien elokuvaohjaajien kanssa, kuten Henry Hathaway, Raoul Walsh ja Nicholas Ray. Hän oli apulaiskäsikirjoittajana elokuvassa "King Kong" (1933), mutta hänen nimeään ei mainita elokuvan tiedoissa.


title: Horace McCoy

text: McCoy kuoli Beverly Hillsissa sydänkohtaukseen.


title: Aku Ankan Aikakone

text: Aku Ankan Aikakone on Disneyn sarjakuvamaailmaan perustuva sarjakuvakirjasarja. Kirjat sisältävät vain historia- tai tulevaisuus-aiheisia tarinoita kirjan aiheesta riippuen. Ensimmäinen Aku Ankan Aikakone (Alkuankkoja ja esilintuja) julkaistiin vuonna 2003. Vuoteen 2010 mennessä kirjoja on julkaistu kaksitoista.


title: Aku Ankan Aikakone

text: Kirjoissa tutustutaan mm. ankkojen dynastian loistokkaaseen valtakauteen faaraoiden Egyptissä, antiikin Kreikkaan ja tuhannen ja yhden yön satujen salaperäiseen itään.


title: Primo Carnera

text: Primo Carnera (26. lokakuuta 1906 – 29. kesäkuuta 1967) oli italialainen nyrkkeilijä, joka nousi ammattilaisnyrkkeilyn raskaansarjan maailmanmestariksi 1930-luvulla. Hän oli ensimmäinen italialainen ammattilaisnyrkkeilyn maailmanmestari kaikki sarjat huomioiden ja on yhä kaikkien aikojen suurikokoisimpia maailmanmestareita; hän oli 197 cm pitkä ja voittaessaan maailmanmestaruuden hän painoi 118 kiloa. Myös hänen nyrkkinsä ympärysmitta oli huomattavat 38 cm. Ainoastaan Sonny Listonilla on ollut yhtä suuri. Hänestä käytettiin lempinimeä "Vaeltava alppivuori".


title: Primo Carnera

text: Carnera nousi raskaansarjan maailmanmestariksi tyrmäämällä Jack Sharkeyn 6. erässä 29. kesäkuuta 1933 New Yorkissa käydyssä ottelussa. Hän puolusti titteliään voitokkaasti lokakuussa 1933 Paulino Uzcudunia ja maaliskuussa 1934 Tommy Loughrania vastaan. Kesäkuun 14. päivänä 1934 hän hävisi MM-tittelin Max Baerille. Tuossa ottelussa Baer pudotti Carneran kanveesiin yksitoista kertaa.


title: Primo Carnera

text: Nyrkkeilyuransa jälkeen Carnera kilpaili ammattilaispainijana. Hän esiintyi myös elokuvissa, muun muassa yhdessä Max Baerin kanssa vuonna 1933 valmistuneessa elokuvassa "Naisten suosikki" ("The Prizefighter and the Lady").


title: Primo Carnera

text: | Luettelo ammattinyrkkeilyotteluista boxrec.comissa


title: Anna-Lena Laurén

text: Anna-Lena Laurén (s. 1976 Parainen) on suomalainen toimittaja ja kirjailija. Hän on Hufvudstadsbladetin ja Svenska Dagbladetin Moskovan-kirjeenvaihtaja.


title: Anna-Lena Laurén

text: Laurén työskenteli vuoteen 2006 saakka Hufvudstadsbladetin politiikan toimittajana ja Svenska Dagbladetin Helsingin-kirjeenvaihtajana. Sen jälkeen hän toimi Yleisradion ruotsinkielisen uutistoiminnan kirjeenvaihtajana Moskovassa vuosina 2006–2010. Keväällä 2010 Laurén palasi Suomeen ja Hufvudstadsbladetin palvelukseen, mutta siirtyi vuonna 2011 Moskovaan Hufvudstadsbladetin kirjeenvaihtajaksi.


title: Anna-Lena Laurén

text: Laurén on opiskellut valtiotieteitä, kirjallisuutta ja venäjää Åbo Akademissa.


title: Gianluca Basile

text: Gianluca Basile (s. 24. tammikuuta 1975 Ruvo di Puglia) on italialainen kilpauransa päättänyt koripalloilija.


title: Gianluca Basile

text: Basile aloitti uransa kotikaupunkinsa joukkueessa Reggio Emiliassa, jonka hän nosti Serie A:han vuonna 1997. Kauden 1998-1999 aikana hän siirtyi Italian suurseuraan eli Fortitudo Bolognaan. Vuonna 1999 Basile voitti Euroopan mestaruuden EM-kisoissa 1999. Bolognan riveissä hän voitti Italian mestaruuden vuosina 2000 ja 2005. Hän pelasi Hanno Möttölän kanssa samassa joukkueessa vuonna 2004. EM-kisoissa 2003 hän voitti pronssia. Ateenan olympialaisissa 2004 hän voitti hopeaa häviten Argentiinalle finaalissa.


title: Gianluca Basile

text: Vuonna 2005 Basile siirtyi Espanjan suurseuraan FC Barcelona Bàsquetiin. Joukkueessa hän voitti Espanjan Cupin 2007 ja pääsi Euroliigan Final Fouriin 2009. Vuoden 2008 kesällä Basile teki kahden vuoden jatkosopimuksen FC Barcelonan kanssa.


title: Croix de Guerre

text: Croix de Guerre (""sotaristi"") on mitali Ranskassa ja Belgiassa, jota on myönnetty ansioista ensimmäisen ja toisen maailmansodan aikana, mutta myös muissa konflikteissa. Mitali on perustettu 1915, ja siinä on Maltan risti  ja ristin sakaroiden välissä kaksi miekkaa ristissä.


title: Nōgaku

text: Nōgaku on japanilainen teatteritilaisuus, jossa esitetään nō-näytelmiä ja niiden välissä kyōgen-farsseja. Nōgaku on muodostunut 1300-luvulla. Nō kiteyttää jalon ja ylevän ja kyōgen puolestaan karkean ja vulgaarin: näin ne täydentävät toisiaan. Aikanaan illan ohjelmaan kuului viisi nō-näytelmää ja neljä kyōgen-näytelmää. Nykyään esitykset ovat lyhyempiä, ja kokonaisuuteen kuuluu yleensä kolme nō- ja kaksi kyōgen-näytelmää.


title: Nōgaku

text: Nōgaku kuuluu Unescon luetteloon aineettoman kulttuurin perintökohteista.


title: Alkuankkoja ja esilintuja

text: Alkuankkoja ja esilintuja on Aku Ankan Aikakone sarjakuvakirjasarjan ensimmäinen kirja, joka on julkaistu vuonna 2003. Kirja sisältää vain menneisyys-aiheisia tarinoita ja kirjan aiheena on kivikausi.


title: Alkuankkoja ja esilintuja

text: Kirjassa Aku, Tupu, Hupu ja Lupu pistäytyvät 70 miljoonan vuoden takana liitukaudella, Mikki ja Hessu kartoittavat Hopojen sukua ja Roope pakenee Mustakaapua ja Karhukoplaa keskiajalle. Suurin osa näistä matkoista tehdään totta kai Pellen rakentamilla aikakoneilla.


title: Salamanpaikannin

text: Salamanpaikannin on laite, joka näyttää yksittäiset salamaniskut. Sitä käytetään rajuilmojen paikallistamiseen. Sadekuuroja voi paikallistaa myös sadetutkalla, mutta salamanpaikannin on yksinkertaisempi ja halvempi laite. Harrastajat kutsuvat salamanpaikantimia joskus myös nimillä "salamatutka" tai "ukkostutka", koska näyttö muistuttaa säätutkaa. Teknisesti paikannin ei kuitenkaan ole tutka, koska oikea tutka lähettää aktiivisesti säteilyä ja seuraa sen heijastumista, kun taas salamanpaikannin vastaanottaa passiivisena salamoiden lähettämää säteilyä. Yleensä salamanpaikantimet toimivat pitkillä aalloilla, mutta Suomessakin on muutama VHF-alueella toimiva laite..


title: Salamanpaikannin

text:
Yksittäinen laite tarkkailee salaman lähettämää sähkömagneettista säteilyä ja rekisteröi sen tulosuunnan. Yhtä anturia käytettäessä etäisyys joudutaan arvioimaan saapuvan säteilyn voimakkuudesta, ja se voi mennä varsinkin suurilla etäisyyksillä väärin. Tarkempaan paikantamiseen käytetään useiden salama-anturien verkkoa ja niiden välilä kolmiomittausta.
Ammattilaiset, kuten Ilmatieteen laitos, mittaavat salamasignaalin saapumisajan eri antureille ja käyttävät paikannuksessa aikaeromenetelmän ja suuntimisen yhdistelmää. Sen avulla voidaan laskea salaman iskun paikka tyypillisesti noin 500 m tarkkuudella. Maahan iskevät ja pilvestä toiseen iskevät pilvisalamat voidaan myös erottaa toisistaan.


title: Salamanpaikannin

text: Monia eri paikkakuntien salamanpaikantimien näyttöjä on internetissä. Niissä näkyy monesti tuoreet ja vanhemmatkin salamat. Salamat on monesti lajiteltu tyypin mukaan, muun muassa pilven sisäinen, positiivinen ja negatiivinen pintasalama ja niin edelleen. Joihinkin salamanpaikantimiin liitetty ohjelmisto koettaa analysoida salamatiedoista erilliset ukkospilvet. Joissain on salamantiheyslaskuri.


title: Salamanpaikannin

text: Salamanpaikannuskuvien tulkitseminen vaatii kokemusta ja harjoittelua. Niidenkään avulla ei pysty täsmällisesti sanomaan, tuleeko ukkonen vaikka 100 km:n päästä päälle vai ei, mutta laite näyttää ainakin, onko voimakasta ukkosta ilmassa.


title: Salamanpaikannin

text: Vaikka ukkonen liikkuukin vain vauhdilla 10-75 kilometriä tunnissa, niin ukkospilviä voi syntyä lähestyvien ukkospilvien eteen ja ukkonen saapua päälle hyvinkin nopeasti. Ja vaikka yhtään salamaa ei olisi vielä havaittu, jossain aina iskee päivän ensimmäinen salama.


title: MIMO

text: MIMO-tekniikalla (Multiple-Input and Multiple-Output) tarkoitetaan tietoliikennetekniikkaa, jossa sekä lähetykseen että vastaanottoon käytetään samanaikaisesti useampaa kuin yhtä antennia.


title: MIMO

text: MIMO-tekniikkaa voidaan hyödyntää pääasiassa kahdella eri tavalla: maksimoimaan tiedonsiirtonopeus tai parantamaan tiedonsiirron luotettavuutta.


title: MIMO

text: Tiedonsiirtonopeuden maksimointiin käytetään tilallista limitystä (, joskus myös MIMO-SM). Kun vastaanottajalla on käytettävissään vähintään yhtä monta antennia kuin lähettäjällä, voidaan kutakin lähettäjä-vastaanottaja-antenniparia käyttää yksilöllisesti. Tällöin lähettäjä pilkkoo sarjamuotoisen sähkeen useammalle antennille, jotka lähettävät yksilöllisen osan signaalista rinnan samanaikaisesti samalla lähetyskanavalla. Vastaanottopäässä eri aikoihin saapuvat signaalit kootaan jälleen yhdeksi tietovirraksi. Usean lähetys- ja vastaanottoantennin käytöllä voidaan saavuttaa huomattavasti suurempi tiedonsiirtokapasiteetti kuin yhdellä antennilla. Teoriassa lähetettävän datan määrä voidaan kertoa antenniparien määrällä, mutta käytännössä toteutus aiheuttaa myös häviöitä esimerkiksi signaalien häiritessä toisiaan. Etu on verrattavissa kaistanleveyden tai lähetystehon kasvattamisesta saatavaan hyötyyn.


title: MIMO

text: Tiedonsiirron luotettavuuteen pyritään käyttämällä aika-tila-koodausta (), jolla minimoidaan häipymisestä aiheutuvia haittoja kuten viivettä. Siinä sama signaali lähetetään useammasta antennista samanaikaisesti. Näin saavutetaan parempi virheensieto, eli pystytään luomaan yksiantennijärjestelmää luotettavampi verkko. Usein samalla paranee myös kantama.


title: MIMO

text: MIMO-järjestelmien suunnittelijoiden keskeisenä haasteena on eri aikaan vastaanotettujen signaalien yhdistämisen suorittavien ohjelmistopohjaisten algoritmien kehittäminen.


title: Masterpiece of Bitterness

text: Masterpiece of Bitterness Sólstafirin toinen albumi ja samalla bändin debyyttialbumi Spinefarm Recordsille.


title: Masterpiece of Bitterness

text: Tammikuussa 2013 Svart Records julkaisi albumista rajoitetun 2LP-painoksen.


title: Jack Sharkey

text: Jack Sharkey (alk. Joseph Paul Zukauskas, 26. lokakuuta 1902 Binghamton, New York – 17. elokuuta 1994 Beverly, Massachusetts) oli yhdysvaltalainen nyrkkeilijä, joka nousi ammattilaisnyrkkeilyn raskaansarjan maailmanmestariksi 1930-luvulla.


title: Jack Sharkey

text: Sharkey otteli vuonna 1927 Jack Dempseyä vastaan pääsystä raskaansarjan MM-otteluun mutta hävisi tyrmäyksellä. Tuo ottelu oli kaikkien aikojen ensimmäinen yli miljoonan dollarin tulot kerännyt nyrkkeilyottelu, joka ei koskenut maailmanmestaruutta. Kesäkuussa 1930 Sharkey pääsi ottelemaan avoimesta MM-tittelistä Max Schmelingiä vastaan mutta hävisi foulilla eli laittomalla lyönnillä. Schmeling ei suostunut uusintaotteluun, joten New Yorkin nyrkkeilykomissio NYBC julisti tittelin avoimeksi, kun taas NBA-liitto piti Schmelingin edelleen mestarina. Vasta kesäkuussa 1932 Sharkey pääsi ottelemaan Schmelingiä vastaan NBA-liiton mestaruudesta ja voitti pisteillä. Hän piti mestaruutta hallussaan vuoden, kunnes kesäkuussa 1933 Primo Carnera tyrmäsi hänet MM-ottelun kuudennessa erässä.


title: Jack Sharkey

text: Uransa viimeisessä ottelussa elokuussa 1936 Sharkey hävisi Joe Louisille tyrmäyksellä kolmannessa erässä.


title: ICO (tiedostomuoto)

text: ICO on Microsoft Windows -käyttöjärjestelmän käyttämä tiedostomuoto ohjelmakuvakkeissa. Sitä käytetään myös internet-sivujen lisämerkintänä eli Faviconina osoitinpalkissa vasemmassa laidassa. IANA on rekisteröinyt ikonitiedostolle MIME-tyypin "image/vnd.microsoft.icon". Aikaisemmin ikonitiedostot oli rekisteröity "image/x-icon"-luokkaan.


title: ICO (tiedostomuoto)

text: Alun perin ICO oli kooltaan 32x32 pikseliä ja käytti 16 väriä. Windows XP:n mukana tulivat tuki 1x1:stä 255x255 pikseliin sekä 4-, 8-, 16- ja 24- bittiset värisyvyydet. ICO ja BMP ovat hyvin samankaltaisia tiedostomuotoja.


title: San Cristóbal (Venezuela)

text: San Cristóbal on kaupunki Táchiran osavaltiossa, Venezuelan luoteisosassa. Asukkaita kaupungissa on 263 765 (vuonna 2011).


title: Mats Trygg

text: Mats Trygg (s. 1. kesäkuuta 1976 Oslo, Norja) on norjalainen jääkiekkoilija, joka pelaa tällä hetkellä Lørenskog IK:n puolustajana maansa pääsarjassa GET-ligaenissa. Hän on edustanut aiemmin muun muassa kuusi kautta (1999–2005) ruotsalaista Färjestads BK:ta ja pelasi sen riveissä, kun seura voitti Ruotsin mestaruuden vuonna 2002. Myös hänen kaksoisveljensä Marius Trygg ja pikkuveljensä Mathias Trygg pelaavat jääkiekkoa.


title: Pirkko Vilppunen

text: Pirkko Alisa Vilppunen (s. 19. toukokuuta 1934 Viipuri) on entinen suomalainen telinevoimistelija.


title: Pirkko Vilppunen

text: Vilppunen sijoittui Helsingin 1952 kesäolympialaisissa yhteisvoimistelukilpailussa viidenneksi, telinevoimistelun joukkuekilpailussa 13:nneksi, 8-ottelussa 108:nneksi sekä yksittäisillä telineillä parhaimmillaan puomilla 69:nneksi. Hän esiintyi useita kertoja Suomen Naisten Liikuntakasvatusliiton edustusjoukkueessa kotimaassa ja ulkomailla sekä toimi myöhemmin liiton hallituksessa ja voimistelun suunnittelu- ja johtotehtävissä. Hän edusti seuratasolla Lappeenrannan Naisvoimistelijoita ja Helsingin Naisvoimisteluseura Säkeniä.


title: Pirkko Vilppunen

text: Vilppunen on kirjoittanut useita liikunta-aiheisia kirjoja, kuten "Kuntoudu – rentoudu" (Kirsti Kempin kanssa 1972), "Liike ja rytmi" (Kempin kanssa 1973), "Rentousopas" (1973) ja "Musiikkiliikuntaa lapsille" (Inkeri Simolan kanssa 1974).


title: Maila Nisula

text: Maila Sinikka Soikkeli (o.s. Nisula, s. 8. maaliskuuta 1931 Viipuri) on entinen suomalainen telinevoimistelija ja koripalloilija.


title: Maila Nisula

text: Maila Nisula sijoittui Helsingin 1952 kesäolympialaisissa yhteisvoimistelukilpailussa viidenneksi, telinevoimistelun joukkuekilpailussa 13:nneksi, 8-ottelussa 119:nneksi sekä yksittäisistä telineistä permannolla 81:nneksi, puomilla 85:nneksi, hypyssä 118:nneksi ja nojapuilla 130:nneksi.


title: Maila Nisula

text: Nisula edusti seuratasolla Lappeenrannan Työväen Urheilijoita, Viipurin Ryhtiä ja Tainionkosken Tähteä. Hän voitti TUL:n mestaruuden voimistelun moniottelussa vuonna 1952. Hän pelasi neljän kauden ajan koripalloa TUL:n mestaruussarjassa.


title: Juho Paukku

text: Juho Paukku (s. 19. heinäkuuta 1986 Helsinki) on suomalainen tennispelaaja. Hänen paras ranking-sijoituksensa ATP-listalla on kaksinpelissä 379:s sija 17. tammikuuta 2011 ja nelinpelissä 250:s sija 7. helmikuuta 2011.


title: Juho Paukku

text: Paukku on voittanut urallaan viisi ITF Futures -turnausta. Hän on edustanut Suomea Davis Cupissa vuosina 2004–2012. Paukun valmentajina ovat toimineet Olli Rahnasto ja aiemmin myös Tuomas Ketola.


title: 826 Naval Air Squadron

text: 826 Naval Air Squadron (826 NAS) oli Britannian Kuninkaallisen laivaston ilmavoimien lentolaivue.


title: 826 Naval Air Squadron

text: Laivue perustettiin 15. maaliskuuta 1940 RNAS Fordissa kalustonaan 12 Fairey Albacorea. Laivueen ensimmäisenä tehtävänä oli suojata Dunkirkin evakuointia tukeutumalla Detlingiin. Evakuoinnin tukemiseksi laivue pommitti viestikeskuksia ja Zeebruggea tukikohtana pitäviä E-veneitä. Laivue oli liitettynä rannikkolennostoon, jolloin se suoritti 22 yöhyökkäystä rannikkokohteisiin, pudotti seitsemän tonnia miinoja ja 56 tonnia pommeja sekä kirjasi tililleen viisi maahan tuhottua vihollislentokonetta. Lisäksi laivue saattoi yli 90 saattuetta, joista 57:ää syyskuussa. Laivueen tukikohtana oli Bircham Newton. Laivueen kalustona olivat tilapäisesti heinäkuussa Fairey Swordfishit, koska Albacorejen moottoreissa oli havaittu ongelmia.


title: 826 Naval Air Squadron

text: Laivue palveli marraskuussa ja uudelleen joulukuussa "HMS Formidablella" suojaamassa saattueita Kapkaupungin ja Suezin kanavan kautta Egyptiin, kunnes se palasi Punaiselle merelle helmikuussa 1941 tukemaan maavoimien taistelua Italian Somalimaassa ja Eritreassa. Laivue palasi maaliskuussa Välimerelle, jossa se vastaanotti täydennyksenä kuusi Fairey Swordfishiä. Laivue suojasi Maltalle meneviä saattueita ja etsi sukellusveneitä ennen Matapanin taistelua maaliskuun lopulla. Taistelussa laivueen koneet osallistuivat Italian laivaston taistelulaivan "Vittorio Veneton" vaurioittamiseen.


title: 826 Naval Air Squadron

text: Laivue hyökkäsi Pohjois-Afrikan maakohteita vastaan tukien maajoukkojen taistelua, kunnes se suojais Kreetan evakuointia, jossa "HMS Formidable" vaurioitui ilmapommituksessa niin pahoin, että tukialus piti siirtää Yhdysvaltoihin telakalle.


title: 826 Naval Air Squadron

text: Laivue siirrettiin maatukikohtaan Dekheilaan, jossa ollessaan se operoi itäisellä Välimerellä sekä läntisessä autiomaassa, kunnes se siirrettiin 1. heinäkuuta 1941 Nikosiaan Kyprokselle taistelemaan Vichyn Ranskan Beirutin meriliikennettä vastaan. Laivue palasi Dekheilaan ja osastoja sijoitettiin muihin tukikohtiin Maaten Baakushin toimiessa varakenttänä. Laivue toimi valaisuyksikkönä niin laivastolle kuin maavoimien tykistölle sekä ilmavoimien yksiköille.


title: 826 Naval Air Squadron

text: Laivue siirrettiin joulukuussa 1942 Maltalle Hal Farin tukikohtaan, jossa se liittyi 821 ja 828 laivueisiin akselivaltojen Italian ja Pohjois-Afrikan välisten saattueiden torjuntaan. Laivue koottiin tammikuussa 1943 Dekheilaan ennen siirtoa Algeriaan merimaalien torjuntaan, kunnes se palasi kesäkuussa Maltalle tukemaan Sisilian maihinnousua. Laivue lakkautettiin 16. lokakuuta 1943 Ta Kalissa.


title: 826 Naval Air Squadron

text: Laivue perustettiin uudelleen 1. joulukuuta 1943 RNAS Lee-on-Solentissa kalustonaan 12 Fairey Barracuda II:sta. Samalla laivue liitettiin osaksi 9. Laivaston torpedopommittajalennostoa ja siirrettiin kesäkuussa "HMS Indefatigablelle", jonka mukana se otti osaa tuloksettomaan hyökkäykseen Norjan vuonoissa piileksivää saksalaista taistelulaiva "Tirpitziä" vastaan. Laivue osallistui toiseen hyökkäykseen "Tirpitziä" vastaan "HMS Formidablen" mukana. Ollen jonkin aikaa pinta-alusten torjunnassa laivue palasi 9. Laivaston torpedopommittajalennostoon ja "HMS Indefatigablelle" ennen lakkauttamistaan. Laivue liitettiin 23. lokakuuta 1944 Machrihanishissa 820 laivueeseen.


title: 826 Naval Air Squadron

text: Laivue perustettiin uudelleen 15. elokuuta 1945 East Havenissa kalustonaan Barracudat, mutta henkilöstö saapui Kanadan laivastosta. Laivue lakkautettiin helmikuussa 1946.


title: Vuotuinen ajantieto

text: Vuotuinen ajantieto: vanhoista merkkipäivistä sekä kansanomaisesta talous- ja sääkalenterista enteineen on vuonna 1950 ilmestynyt Kustaa Vilkunan kirjoittama teos, joka tekee laajasti selkoa Suomen kansan vanhoista merkkipäivistä ja kalenterista sääennustuksineen. Kirja on kansanperinteen perusteos, josta on otettu vuoteen 2012 mennessä 27 painosta. Teos perustuu laajaan kansanrunouskokoelmaan ja siinä esitellään eri paikkakunnilta kerättyä perinnetietoa vuodenkiertoon liittyvistä sääilmiöistä. Kirjan on kustantanut Otava, alkuaan yhdessä Suomen Tiedeakatemian kanssa. Piirroskuvituksen teokseen on tehnyt taiteilija Erkki Tanttu. Vuonna 1994 teoksesta ilmestyi suurikokoinen, valokuvin kuvitettu laitos.


title: Vuotuinen ajantieto

text: Teos on käännetty saksaksi vuonna 1969.


title: Vuotuinen ajantieto

text: Kirjan eräänlainen toisinto on vuonna 1989 ilmestynyt kolmen muun kirjoittajan "Uusi ajantieto" (WSOY), jossa käsitellään nykyisiä vuotuisjuhlia ja merkkipäiviä.


title: Tatra 87

text: Tatra 87 on tšekkoslovakialaisen Tatran vuosina 1936–1950 valmistama edustusluokan henkilöautomalli. Se suunniteltiin seuraajaksi T77-mallille.


title: Tatra 87

text: Tatran tekninen johtaja Hans Ledwinka ei ollut täysin tyytyväinen T77-malliin, joka oli liian raskas ja takapainoinen, ja halusi suunnitella mallin, joka vastaisi perusratkaisultaan T77:ää, mutta olisi kompaktimpi ja rakenteeltaan kevyempi. Auton suorituskyvyn parantamiseksi suunniteltiin täysin uusi moottori, joka oli edelleen ilmajäähdytteinen V8, mutta muun muassa venttiilikoneiston käyttömekanismi oli toteutettu eri tavalla.


title: Tatra 87

text: Samalla kun Tatra vasta esitteli T77:n parannellun T77A -mallin, suunnitteluprojektin pääsuunnittelija Erich Übelacker jo testasi erikoisvalmisteista, kaksiovista T77A-mallia, johon oli asennettu täysin uusi moottori, jonka materiaaliksi oli vaihdettu kevytmetalli. Yksin tämä muutos pienensi auton massaa 24 prosentilla, parantaen akselipainojen jakaumaa.


title: Tatra 87

text: Vuonna 1937 rakennettiin kolmen auton esisarja Prahan autonäyttelyä varten nimellä V 787.


title: Tatra 87

text: Tatran hinnaksi muodostui Saksan markkinoilla 8 450 valtakunnan markkaa, minkä johdosta se luettiin samaan joukkoon aikakauden kalleimpien edustusautojen kanssa.


title: Tatra 87

text: Saksan otettua määräysvallan Tšekkoslovakiassa Tatra joutui lopettamaan T97-mallin tuotannon, sillä se muistutti liikaa KdF-Wagenia. Isomman T87:n tuotanto kuitenkin jatkui, sillä auto oli saksalaisten upseerien suosiossa. Autobahn-verkoston pääarkkitehti Fritz Todtin mielestä T87 oli omiaan valtakunnan kulkuväylien autoksi.


title: Tatra 87

text: Vuonna 1940 valmistui kaksi avomallista T87-prototyyppiä. Autoissa oli lyhennetty konepeitto ja siten pienempi selkäevä, sillä takaosaan oli jouduttu tekemään tilaa taitettavaa kattoa varten.


title: Tatra 87

text: Toisen maailmansodan aikana Saksan asevoimien upseerien käyttöön toimitettiin lukuisia yksilöitä. Sodan jälkeen Britannian tiedustelupalvelu hankki käyttöönsä tusinan verran T87-autoja. Näillä kuljettiin ympäri Eurooppaa metsästämässä karkuun päässeitä natsiupseereita. Takapenkin ja selkänojan välisessä tavaratilassa kuljetettiin siepattujen ja teloitettujen saksalaisten ruumiita. Brittiläinen Vauxhall hankki käyttöönsä erään tiedustelupalvelun käyttämistä yksilöistä ja tutki sen rakenteen perusteellisesti vuonna 1946. Auto teki yrityksen edustajiin suuren vaikutuksen.


title: Tatra 87

text: Tutkimusmatkailijat Miroslav Zikmund ja Jiří Hanzelka kiersivät T87:llä ympäri Afrikkaa. Luotettavasti toiminut auto ansaitsi miesten silmissä retkikunnan kolmannen jäsenen aseman. Kyseinen yksilö on nykyään taltioituna ja näytteillä Prahan teknisessä museossa.


title: Tatra 87

text: 1940-luvun lopulla auton keulaa muutettiin pyöreämmäksi ja etuvalot upotettiin kokonaan lokasuojiin. Vakiomallissa oli edelleen kolme etuvaloa, mutta myös muutamia kahdella etuvalolla varustettuja yksilöitä valmistettiin. 1950-luvun alussa, kun mallin elinkaari oli jo tulossa tiensä päähän, valmistettiin muutamia yksilöitä, jotka oli varustettu T603-moottorilla. Tämä sama moottori oli käytössä seuraajamalli . Sodan jälkeen valmistetut yksilöt toimitettiin pääasiassa poliitikoille ja merkittäville valtionyritysten johtajille.


title: Tatra 87

text: T87:n tuotannosta suuri osa meni vientimarkkinoille. Niitä tiedetään viedyn ainakin seuraaviin maihin: Argentiina, Australia, Belgia, Egypti, Etelä-Afrikka, Itävalta, Neuvostoliitto, Ranska, Romania, Ruotsi, Saksa ja Unkari.


title: Tatra 87

text: Auton voimanlähteenä oli alumiininen, nelitahtinen ilmajäähdytetty V8-moottori, jonka sylinteririvien välinen kulma oli 90 astetta. Jokainen sylinteri oli valmistettu erikseen ja varustettu ohuilla jäähdytysrivoilla. Palotilat olivat puolipallon muotoiset ja venttiilien kokoa oli kasvatettu. Männät oli valmistettu alumiinista. Moottorin puristussuhde oli 5,6:1. Kummallakin sylinteririvillä oli oma kannen yläpuolinen nokka-akselinsa, jotka toimivat rullaketjun välityksellä. Kampiakseli oli laakeroitu viidestä kohtaa. Kaasutin oli Solex 30 FFIK, Zenith tai Stromberg. Laturina oli Bosch RJH 130/12 2000 L. Jäähdytystä varten moottorissa oli kaksi keskipakopuhallinta, jotka oli koteloitu. Lisäksi moottorin etupuolella oli kaksi öljynjäähdytintä. Moottori oli tuettu kumityynyin, jotka vaimensivat värinöitä.


title: Tatra 87

text: Voima välittyi moottorilta yksilevyisen kuivan kytkimen kautta neliportaiseen vaihteistoon, jonka kolmas ja neljäs vaihde oli synkronoitu. Vetopyörästö oli rakennettu saman kuoren sisään vaihteiston kanssa. Myös vaihteisto oli suunniteltu kokonaan uudestaan, ja siihen oli rakennettu painevoitelu, joka syötti öljyä pienen vetopyörän laakereille sekä suuttimen kautta vetopyöräparin hampaille.


title: Tatra 87

text: Erillisjousitetulla etuakselilla oli päällekkäinen kolmiotuenta ja se oli jousitettu poikittain asennetuin puolielliptisin lehtijousin. Taka-akselilla oli heilurityyppinen erillisjousitus ja vinottain asennetut puolielliptiset lehtijouset. Joka pyörällä oli hydrauliset iskunvaimentimet.


title: Tatra 87

text: Jarruina oli ATE Lockheed -rumpujarrut. Käyttöjarrut olivat hydraulitoimiset, seisontajarru vaikutti takapyöriin mekaanisen välityksen kautta.


title: Tatra 87

text: Edeltäjänsä tapaan T87:n varsinainen kantava rakenne oli keskellä kulkenut kotelopalkkirunko, joka haaroittui vaihteiston kohdalla Y-kirjaimen mallisesti. Tasainen lattia oli hitsattu kiinni runkoon. Mutta T77:stä poiketen korina oli kokoteräksinen monokokkikori, joka oli hitsattu yhtenäiseksi kokonaisuudeksi rungon kanssa.


title: Tatra 87

text: Tuulilasi oli kolmiosainen siten, että keskiosan sivuilla oli pienet ruudut. Kaarevien lasien valmistusta ei tuolloin vielä hallittu.


title: Tatra 87

text: Matkustamo oli verhoiltu ylellisesti laadukkain materiaalein. Matot olivat veluuria ja istuimilla oli käsinojat. Sisällä oli runsaasti säilytystiloja. Autoon sai lisäksi radion ja avattavan katon.


title: Tatra 87

text: T87:n ilmanvastuskertoimeksi ilmoitettiin 0,251, mikä oli hieman huonompi kuin T77A:n 0,212, mutta edelleen erinomainen useimpiin 2000-luvun autoihinkin verrattuna. Auton ilmanvastus tutkittiin Volkswagenin tuulitunnelissa vuonna 1979. Tulokseksi mitattiin 0,36, jota voidaan pitää erittäin hyvänä lukemana. Autosta onnistuttiin tekemään 330 kiloa kevyempi kuin T77:stä ja huippunopeudeksi saatiin 160 km/h. Sillä pystyi kulkemaan helposti 130 km/h matkanopeutta, mikä teki siitä erään aikakautensa nopeimmista sarjavalmisteisista autoista.


title: Tatra 87

text: Auto osoittautui erittäin kestäväksi, sillä se sieti hyvin kovaakin käsittelyä ja huonoja teitä.


title: David Harvey

text: David Harvey (s. 1935) on brittiläinen yhteiskuntateoreetikko, joka toimii antropologian professorina New Yorkin kaupunginyliopistossa (CUNY). Harvey väitteli tohtoriksi maantieteen alalta Cambridgen yliopistossa vuonna 1961, mutta laajensi tutkimusalaansa vuosikymmenten myötä maantieteestä yleisempiin yhteiskuntateorian kysymyksiin. David Harvey oli The Timesin 20 eniten lainatun humanistin listalla vuonna 2009.


title: Reach (albumi)

text: Reach on Survivorin 8. studioalbumi, joka julkaistiin 25. huhtikuuta 2006. Se on yhtyeen viimeisin 18 vuoteen. Osa albumin kappaleista on peräisin ajalta 1993–1996, jolloin yhtye teki demoja albumia varten. Albumin jälkeen laulaja Jimi Jamison jätti yhtyeen ja ryhtyi soolouralle.


title: Merivehnä

text: Merivehnä eli merihaprajuola ("Elymus farctus" ssp. "boreoatlanticus", syn. "Elytrigia juncea" ssp. "boreoatlantica") on Euroopassa merenrannoilla tavattava heinäkasvi. Laji on tunnusomainen erityisesti Atlantin rannikon hiekka- ja dyynirannoilla. Suomessa merivehnä on äärimmäisen uhanalainen ja rauhoitettu laji.


title: Merivehnä

text: Monivuotinen merivehnä kasvaa 20–50 cm korkeaksi. Kasvin kellertävä juurakko on pitkä ja suikerteleva. Koko kasvi on vaalean siniharmaa. Lehdet ovat kapeita, laidoilta ylös kiertyneitä, päältä tiheään korkosuonisia ja korvakkeettomia. Merivehnän vaalea kukinto on 8–10 cm pitkä ja vihneetön. Kypsyessään kukinto murenee palasiksi. Suomessa merivehnän kukinta-aika on elokuussa. Merivehnä muistuttaa läheisesti juolavehnää ("Elymus repens"), jonka kanssa se myös helposti risteytyy.


title: Merivehnä

text: Merivehnää tavataan Euroopan ja Pohjois-Afrikan rannikoilla. Suomessa tavattava lajin pohjoinen rotu on levinnyt Atlantin rannikolle Portugalista Etelä-Norjaan ja Itämerelle. Itämeren eteläosissa laji on yleinen, mutta harvinaistuu pohjoiseen päin tultaessa nopeasti. Suomesta tunnettiin pitkään vain yksi, vuonna 1937 löydetty merivehnän esiintymä Dragsfjärdin Öröstä. Vuonna 2005 löydettiin myös Korppoon (nyk. Paraisten) Jurmosta pieni merivehnän kasvusto. Suomen esiintymät ovat Itämeren pohjoisimmat.


title: Merivehnä

text: Hankoniemeltä on tavattu merivehnän ja juolavehnän risteymän ("E. farctus" × "repens") esiintymä. Laji on kulkeutunut alueelle meriliikenteen mukana.


title: Merivehnä

text: Merivehnä on tyypillinen merenrantahietikoiden kasvi. Pitkän juurakon avulla kasvi menestyy kasvupaikoilla, jotka ovat tuulille alttiita ja joissa hiekka on jatkuvassa liikeessä. Merivehnä sitoo kasvaessaan hiekkaa ja saattaa muodostaa kiinteitä dyynejä, joille muut kasvit juurtuvat. Merivehnä sietää hyvin suolaista vettä, joten se voi kasvaa lähellä vesirajaa. Molemmat Suomessa tavatut kasvupaikat sijaitsevat suojelualueilla.


title: Suoniemen vaakuna

text: Suoniemen kunnanvaakuna on saanut aiheensa osittain Suoniemen alueella sijainneen Kuloveden järven mukaan, jonka nimen alkuosaan liekki ja loppuosaan aaltokoroiset hirret viittaavat.


title: Suoniemen vaakuna

text: Vaakunan on suunnitellut Gustaf von Numers, ja se vahvistettiin käyttöön 13. kesäkuuta 1955. Vaakunan selitys on ”sinisessä kentässä kaksi hopeista, alaista, aaltokoroista hirtta, joiden yläpuolella kultainen liekki”. Vaakuna muuttui epäviralliseksi kotiseutuvaakunaksi Suoniemen liityttyä Nokian kauppalaan 1973.


title: Intian energiapolitiikka

text: Intian energiapolitiikka kertoo Intian energiapolitiikasta. Siihen sisältyy energiantuotanto, sähköntuotanto, lämmöntuotanto, jakelu ja kulutus, sidosryhmien näkemykset energian käytön kehitykseen ja ohjaamiseen ja lait, sopimukset, verot ja ohjauskeinot.


title: Intian energiapolitiikka

text: Germanwatchin mukaan vuonna 2008 Intian osuus maailman hiilidioksidipäästöistä oli 4,5 % (4. sija), energiankulutuksesta 4,8 % ja väestöstä 17,0 %.


title: Intian energiapolitiikka

text: Vuonna 2008 Intia oli kolmanneksi suurin kivihiilentuottaja tuottaen kivihiiltä 489 Mt ja ruskohiiltä 32 milj. tonnia ja neljänneksi suurin kivihiilen tuoja 58 Mt. Intia oli vuonna 2007 maailman neljänneksi suurin öljyntuoja (122 Mt). Intia oli vuonna 2007 maailman viidenneksi suurin öljytuotteiden jalostaja: 157 Mt (neljä prosenttia maailman tuotannosta). Intian sähkönkulutus (viidenneksi suurin maailmassa) 803 TWh jakautui vuonna 2007: kivihiili 549 TWh, vesivoima 124 TWh, öljy 33 TWh ja muut 97 TWh.


title: Intian energiapolitiikka

text:
Intiassa asuu noin kuudesosa eli noin 17 prosenttia maailman väestöstä. Intian asukasluku kasvaa nopeimmin maailmassa. Intian talous on maailman 3. laajin. Intia on 4. suurin päästäjä USA:n, Kiinan ja Venäjän jälkeen. Intian ilmastokaasupäästöjen osuus on 4,5 % maailman kokonaispäästöistä. Kesäkuussa 2008 Intia julkaisi ilmastonmuutoksen toimintasuunnitelma. Se ei sisällä konkreettisia sitovia ja aikataulutettuja tavoitteita. Ilmastonmuutos uhkaa Intian ravinnontuotantoa, veden saantia ja lisää tulvariskejä. Intiassa elää 8 miljoonaa ihmistä alle metrin korkeudessa meren pinnantasosta. Intia käyttää 2 % BKT:stä ilmastonmuutokseen sopeutumiseen.
Energia perustuu öljyyn ja kotimaiseen kivihiileen. Fossiiliset polttoaineet vastaavat 83 % energiantuotannosta ja kivihiili yli puolet.


title: Intian energiapolitiikka

text: New Delhissä otettiin käyttöön 6 100 uutta maakaasubussia vuonna 2009. Se loi 18 000 työpaikkaa. Oikeus määräsi vuonna 2003, että julkisen liikenteen on siirryttävä puhtaampaan energiaan, koska New Delhin partikkelimäärät ylittivät 10-kertaisesti WHO:n rajat. Ainakin 80 000 autoa, joista 9 000 bussia oli siirtynyt maakaasuun vuonna 2006.


title: Britannian energiapolitiikka

text: Britannian energiapolitiikka kertoo Yhdistyneen kuningaskunnan energiapolitiikasta. Siihen sisältyy energiantuotanto, sähköntuotanto, lämmöntuotanto, jakelu ja kulutus, päättäjien ja sidosryhmien näkemykset energian käytön kehityksestä ja ohjaamisesta, sekä asiaan liittyvät lait, sopimukset ja ohjauskeinot.


title: Britannian energiapolitiikka

text: Germanwatchin mukaan vuonna 2008 Britannian osuus maailman hiilidioksidipäästöistä oli 1,92 % (jaettu 7-8. sija), energiankulutuksesta 1,97 % ja väestöstä 0,93 %.


title: Britannian energiapolitiikka

text: Yhdistyneen kuningaskunnan sähköntuotanto henkeä kohti vuonna 2005 oli 6 791 kWh/asukas. Sähköntuotannosta 74 % tuotettiin fossiilisilla polttoaineilla (4902 kWh/as) ja 20 % ydinvoimalla (1355 kWh/as.).


title: Britannian energiapolitiikka

text: Britanniassa on ollut runsaat hiilivarat.


title: Britannian energiapolitiikka

text: Hallitus teki vähittäismyymälöiden kanssa vapaaehtoisen sopimuksen hehkulamppujen myynnin lopettamisesta syyskuussa 2007. Sopimuksen mukaan suuritehoisia 100-120W lamppuja korvataan tammikuussa 2009 ja kaikki 2011 mennessä.


title: Britannian energiapolitiikka

text: Sternin raportti on ekonomi Nicholas Sternin Britannian hallitukselle lokakuussa 2006 laatima ilmastonmuutoksen talousvaikutuksia selvittävä raportti. Raportin mukaan ilmastonmuutoksen talousvahingot voivat nousta 5-20 % BKT:stä ja ilmastomuutos kannattaa torjua varhain. Sternin raportin mukaan sähkön syöttötariffi, joka on käytössä Saksassa, Ranskassa ja Espanjassa, on halvin tapa lisätä uusiutuvaa energiaa ja edullisempi kuin kiintiömallit, kuten UK Renewable Obligation tai Pohjois-Amerikan Renewable Portfolio Standards.


title: Britannian energiapolitiikka

text: Germanwatchin mukaan vuonna 2008 Yhdistyneen kuningaskunnan osuus maailman hiilidioksidipäästöistä oli 1,92 prosenttia, energiankulutuksesta 1,97 prosenttia, ja väestöstä 0,93 prosenttia. Britannian hiilidioksidipäästöt vuonna 2004 olivat 9 tonnia per asukas ja laskivat 3,6 prosenttia vuodesta 1990.


title: Britannian energiapolitiikka

text: Öljyn hinta kolminkertaistui vuonna 2000. Hinnankorotukset johtivat mielenosoituksiin, jalostamoiden saartoihin ja kuljetusten estämiseen. Muutamassa viikossa maa joutui vakavaan energiakriisiin: huoltoasemat eivät voineet toimittaa polttoainetta, koulut suljettiin, terveydenhoitojärjestelmä oli hälytystilassa. Polttoaineveroja ei kuitenkaan laskettu.


Yhdistyneen kuningaskunnan ympäristöpolitiikkaan liittyvät paikalliset ja maailmanlaajuiset ympäristökysymykset ja kansainväliset, valtiolliset ja kunnalliset sopimukset ja ohjauskeinot, keskustelu, tutkimus ja rahoitus. Ympäristöpolitiikkaan vaikuttavat puolueet, rahoittajat, asukkaat, yhteisöt, yhdistykset, kansalaisliikkeet ja lehdistö. Ympäristöpolitiikka vaikuttaa lajien monimuotoisuuteen ja kansanterveyteen.
Britannian ympäristöjärjestöihin sisältyy Greenpeace, National Trust, Royal Society for Protection of Birds, Royal Society for Nature Conservation ja WWF.


title: Yhdistyneen kuningaskunnan ympäristöpolitiikka

text: Pahin koskaan raportoitu smog oli Lontoossa joulukuussa 1952. Rikkidioksidin ja pienhiukkasten määrä olivat molemmat 5000µg/m. Britannian terveysministeriön mukaan kuolleisuus kasvoi kahden viikon aikana 4000 ylimääräisellä kuolleella. Tim Flanneryn mukaan 12 000 lontoolaista menehtyi savusumussa vuonna 1952.


text: Britanniassa käytettiin teollisuuden ja hiilikaivosten saastuneiden maiden puhdistukseen 267 miljoonaa euroa vuonna 1993. Kokonaiskustannuksiksi arvioitiin 9 mrd. € 15 vuoden aikana.


text: Britannia lopetti teollisuusjätteiden dumppauksen meriin vuoden 1993 alussa ja lietteen dumppauksen vuoden 1999 alussa. Sellafieldin ydinjätteen jälleenkäsittelylaitoksen radioaktiivinen jäte vietiin Irlannin merelle. Ydinjäte kulkeutuu Skotlannin rantaa pitkin Pohjanmerelle. Lisäksi on 14 muuta pienempää ydinjätepaikkaa.


title: Kirvakorennot

text: Kirvakorennot (Hemerobiidae) on laaja verkkosiipisiin lukeutuva hyönteisheimo. Suomesta on tavattu noin 30 siihen kuuluvaa lajia.


title: Kirvakorennot

text: Aikuinen kirvakorento on hoikka, tyypillisesti 6–15 mm pituinen hyönteinen, jolla on suhteellisen kookkaat verkkosilmät.


title: Kirvakorennot

text: Kirvakorennot muistuttavat ulkonäöltään harsokorentoja, mutta eroavat näistä paitsi tyypillisesti ruskeankirjavasta värityksestään, ennen kaikkea siipisuonituksen perusteella. Kirvakorentojen siivissä on tiheässä pitkiä pitkittäissuuntaisia suonia, jotka muodostavat ainakin kaksi tai useampia siiven tyvestä ulospäin suuntautuvaa sektoria. Siivet ovat muodoltaan pyöreähköt. Sitä vastoin harsokorentojen siipisuonitus on verkkomainen ja siivet selvästi enemmän pitkänomaiset. Eläimen ruskeansävyinen väri ei itsessään ole riittävä tuntomerkki, sillä monien harsokorentojen talvehtivat muodot ovat väriltään rusehtavia.


title: Kirvakorennot

text: Naaras munii munat kasvien lehdille, johon ne kiinnittyvät suoraan, ilman harsokorentojen munille tyypillistä varsiosaa.


title: Kirvakorennot

text: Sekä toukat että aikuiset yksilöt ovat aktiivisesti saalistavia petoja, jotka käyttävät ravinnokseen erityisesti kirvoja ja punkkeja. Kirvakorentoja käytetäänkin apuna biologisessa torjunnassa.


title: Kirvakorennot

text: Muiden verkkosiipisten tapaan kirvakorennot ovat pitkälti yöaktiivisia ja lentävät mielellään kirkkaiden valojen luokse.


title: Kirvakorennot

text: Suomesta on tavattu 31 kirvakorentolajia, mikä tekee heimosta lajimäärältään Suomen suurimman verkkosiipisryhmän. Vuoden 2010 Suomen lajien uhanalaisarvioinnin mukaan yksikään laji ei ole uhanalainen, mutta yhtä lajia pidetään silmälläpidettävänä (NT) ja yksi jätettiin puutteellisen havaintomateriaalin vuoksi arvioimatta (NE). Lisäksi yksi alalaji on puutteellisesti tunnettu (DD).


title: Kirvakorennot

text: Luettelo on systemaattisessa järjestyksessä.


title: Erityishakkuu

text: Erityishakkuu on metsälain kuudennen pykälän mukainen metsänhakkuutapa, jossa poiketaan kasvatushakkuussa ja uudistushakkuussa käytetyistä hakkuutavoista erityiskohteissa metsän monimuotoisuuden säilyttämisen, maisemallisten syiden tai metsän monikäytön takia.


title: Erityishakkuu

text:
Metsälain tarkoittamilla monimuotoisuudella, maisemalla tai metsän monikäytöllä on oltava erityistä merkitystä hakkukohteessa.
Monimuotoisuuden merkitys voi olla erikoisten kasvi- tai eläinlajien esiintymispaikkojen aiheuttamaa. Maisemalliset syyt voivat olla mm. asutuksen läheisyys, harju tai muu maisemallisesti korkea paikka tai vesistön äärellä oleva rantametsä. Metsän monikäytön merkitys voi johtua ulkoilu- tai virkistyskäytöstä, marjojen poiminnasta, riistan esiintymisestä tai alueen erityisestä talouskäytöstä kuten jäkälän keruusta. Muita merkittäviä seikkoja voivat olla kulttuurihistorialliset syyt tai esimerkiksi, että puusto antaa suojaa tuulta tai melua vastaan.


title: Erityishakkuu

text: Erityishakkuusta on tehtävä metsänkäyttöilmoitus metsäkeskukselle vähintään kaksi viikkoa ja enintään kaksi vuotta ennen hakkuun aloittamista. Ilmoituksessa on selvitettävä kohteen erityisluonne ja hakkuun tarkoitus.


title: Erityishakkuu

text: Erityiskohteen hakkuussa voidaan poiketa kasvatus- ja uudistus- eli päätehakkuun menettelyistä esimerkiksi seuraavasti.


title: Elnur Məmmədli

text: Elnur Məmmədli (s. 29. kesäkuuta 1988) on azerbaidžanilainen judoka, lajin olympiavoittaja.


title: Elnur Məmmədli

text: Məmmədli voitti alle 17-vuotiaiden Euroopan-mestaruuden 73 kg:n sarjassa Rotterdamissa 2004. Kaksi vuotta myöhemmin hän voitti saman painoluokan miesten Euroopan-mestaruuden Tampereella kukistettuaan loppuottelussa Ranskan Daniel Fernandesin. Rio de Janeiron MM-kilpailuissa 2007 hän saavutti hopeaa hävittyään 73-kiloisten loppuottelussa Etelä-Korean Wang Ki-Chunille. Pekingin olympialaisissa 2008 Məmmədli puolestaan kukisti loppuottelussa Wangin voittaen olympiakultaa. Tokion MM-kilpailuissa 2010 hän sijoittui 81 kg:n sarjassa viidenneksi. Istanbulin EM-kilpailuissa 2011 hän voitti saman sarjan loppuottelussa moldovalaisen Sergiu Toman.


title: Elnur Məmmədli

text: Məmmədli on saavuttanut Masters-, GP- ja Grand Slam -kilpailuissa kaksi voittoa ja neljä kolmossijaa sekä maailmancupeissa ja Continental Open -kilpailuissa kolme voittoa, kaksi kakkossijaa ja kolme kolmossijaa (14. syyskuuta 2014 mennessä).


title: Matti Petäjä

text: Matti Kullervo Petäjä (12. tammikuuta 1912 Tampere − 19. elokuuta 1995 Tampere) oli suomalainen kuvataiteilija ja taidegraafikko. Hän teki aluksi öljyvärimaalauksia ja siirtyi myöhemmin taidegraafikoksi. Hänet tunnetaan erityisesti puupiirtäjänä ja serigrafian uranuurtajana Suomessa.


title: Matti Petäjä

text: Matti Petäjä opiskeli Taideteollisuuskeskuskoulussa, Turun piirustuskoulussa ja Suomen Taideyhdistyksen piirustuskoulussa sekä Kungliga Akademien för de Fria Konsterna -akatemian taidekorkeakoulussa, Académie André Lhotessa ja Académie de la Grande Chaumièressa. Hänen töitään oli ensimmäisen kerran näytteillä vuonna 1932 Turun Taiteilijaseuran vuosinäyttelyssä. Petäjän merkittävimpiin töihin kuuluvat monumentaalimaalaukset muun muassa Nekalan lastentalossa, Kaupin parantolassa ja Sampolan kansalaiskoulussa sekä Kylmäkosken kirkon alttaritaulu.


title: Matti Petäjä

text: Petäjälle myönnettiin vuonna 1964 Pro Finlandia -mitali.


title: Palettipeipot

text: Palettipeipot ("Pytilia") on loistopeippojen heimoon kuuluva varpuslintusuku. Palettipeippojen sukuun kuuluu BirdLifen mukaan viisi lajia.


title: Itatiaian kansallispuisto

text: Itatiaian kansallispuisto on Brasilian vanhin kansallispuisto. Se perustettiin 1937 ja se sijaitsee Rio de Janeiron ja Minas Geraisin osavaltioiden rajalla, noin 170 kilometrin päässä Rio de Janeirosta São Pauloon päin. Puisto tunnetaan 40 metriä korkeasta Véu de Noiva -vesiputouksesta.


title: Itatiaian kansallispuisto

text: Puisto jakaantuu kahteen osaa: alankoon Atlantin rannikolla ja vuoristoalueeseen, jonka korkeus vaihtelee 700 metristä 2787 metriin.


title: Itatiaian kansallispuisto

text: Aivan puiston vieressä sijaitsee vanha suomalainen Penedon siirtokunta.


title: Billy J. Kramer

text: Billy J. Kramer (oik. William Howard Ashton, s. 19. elokuuta 1943 Bootle, Liverpool, Englanti) on brittiläinen laulaja, joka tunnetaan yhteistyöstä The Dakotas-yhtyeen kanssa 1960-luvulla.


title: Billy J. Kramer

text: Billy J. Kramer and The Dakotas levytti useita menestyskappaleita 1960-luvun alussa. Kun The Beatles ei halunnut julkaista heille tarjottua kappaletta "How Do You Do It", levy-yhtiö antoi sen Billy J. Kramerin laulettavaksi. Kramer julkaisi myös kuusi Lennon-McCartney-sävelmää, joista useimpia The Beatles ei levyttänyt itse, kuten "Bad To Me" ja "From a Window". Beatlesilla ja Dakotasilla oli sama manageri, Brian Epstein.


title: Havaijinvaris

text: Havaijinvaris ("Corvus hawaiiensis"), jota on kutsuttu myös havaijinkorpiksi, on varisten sukuun kuuluva lintulaji, joka eli Havaijin kaakkoisosan saarilla. Havaijin kielellä lajin nimi on "ʻAlalā".


title: Havaijinvaris

text: Havaijinvariksen höyhenpuku on korpin tapaan musta ja sen siipien kärkiväli on noin 50 senttimetriä, eli se on suurin piirtein variksen kokoinen.


title: Havaijinvaris

text: Havaijinvaris on hävinnyt luonnosta, ja kaikki jäljellä olevat yksilöt elävät vankeudessa. Yritykset istuttaa laji takaisin luontoon ovat epäonnistuneet lintujen jouduttua havaijinhaukkojen saaliiksi. Viimeiset luonnonvaraiset yksilöt hävisivät vuonna 2002. Häviämisen syytä ei tarkkaan tiedetä, mutta syyksi on arveltu loisia ja tauteja, kuten lintumalariaa.


title: Viidakon sissit

text: Viidakon sissit ("American Guerrilla in the Philippines") on Fritz Langin ohjaama yhdysvaltalainen toisen maailmansodan sotadraama vuodelta 1950. Sen pääosassa on Tyrone Power. Elokuva sijoittuu Japanin valtaamille Filippiineille.


title: Viidakon sissit

text: "Viidakon sissit" perustuu Ira Wolfertin kirjoittamaan kirjaan luutnantti Iliff David Richardsonin kokemuksista Leyten saarella. Darryl F. Zanuck piti kirjasta, ja alkujaan hän suunnitteli elokuvan pääosaan Fred MacMurraytä ja Henry Kingiä ohjaajaksi. Tuotanto alkoi keväällä 1945, mutta Zanuck lopetti tuotannon, kun toinen maailmansota päättyi Japanin antautumiseen.


title: Viidakon sissit

text: Projekti herätettiin henkiin alkuvuodesta 1950. Kevään aikana alkoivat kuvaukset Filippiineillä. Suurin osa kuvauksista suoritettiin lähellä Manilaa. Kuvauksilla oli kiire, sillä ne piti saada päätökseen ennen monsuunikauden alkamista. Filippiiniläiset merijälkäväen sotilaat joutuivat vartioimaan kuvausryhmää sademetsässä paikallisilta sisseiltä.


title: Viidakon sissit

text: "Viidakon sissit" sai ensi-iltansa marraskuussa 1950, ja sen vastaanotto oli todella huono. Kriitikoiden arviot elokuvasta olivat Langin elokuvauran huonoimpia.


title: Tatra 77

text: Tatra 77 oli tšekkoslovakialaisen Tatran vuosina 1933–1938 valmistama henkilöauto. Malli oli sensaatiomainen uutuus teknisten ratkaisujensa ja ennen kaikkea aerodynaamisen muotoilunsa takia.


title: Tatra 77

text: Tatran virtaviivaisten autojen suunnittelu oli alkanut V 570 -mallilla, joka oli takamoottorinen pikkuauton prototyyppi. Sarjatuotantoa ei aloitettu, sillä virtaviivaisuuden arveltiin myyvän kalliimmassa kokoluokassa. Tätä varten aloitettiin kokonaan uusi projekti, jossa oli tavoitteena suunnitella huippuluokan henkilöauto.


title: Tatra 77

text: Auto esiteltiin maaliskuussa 1934. Se herätti innostusta lehdistössä ja hämmennystä muiden autonvalmistajien keskuudessa, sillä se oli radikaali irtiotto aikakauden muotoilullisesta tyylisuunnasta. Auton ajo-ominaisuuksia kehuttiin, mutta siinä oli puutteita, jotka johtivat epävarmaan ajokäytökseen. Näiden korjaamiseksi sille kehitettiin seuraaja Tatra 87.


title: Tatra 77

text: Tatran virtaviivaisten autojen suunnittelu sai alkunsa vuonna 1927 yritykseen siirtyneen nuoren suunnittelijan Erich Übelackerin aloitteesta. Hän oli tutustunut Prahan teknillisessä korkeakoulussa työskennellessään unkarilaisen aerodynamiikan pioneerin Pál Járayn tutkimustuloksiin ja ylipuhui Tatran teknisen johtajan Hans Ledwinkan esittelemään ajatuksensa aerodynaamisesta takamoottorisesta pikkuautosta yrityksen johdolle. Idea hyväksyttiin, ja tätä seuranneen suunnitteluprojektin tuloksena syntyi kolme V 570 -prototyyppiä vuosina 1931 ja 1933. Auton sarjavalmistusta ei lopulta käynnistetty, sillä se olisi osunut samaan kokoluokkaan T57-mallin kanssa, joka myi hyvin huolimatta 1930-luvun lamasta. Hankkeesta saadut kokemukset olivat kuitenkin rohkaisevia. Yrityksen johdossa arveltiin virtaviivaisesti muotoillun auton myyntimäärien jäävän pieniksi ja siksi sopivan paremmin isompaan kokoluokkaan, jossa se voisi olla hinnaltaan kilpailukykyisempi.


title: Tatra 77

text: Päätettiin aloittaa kokonaan uusi suunnitteluprojekti, jossa haluttiin yhdistää virtaviivaisuus aikakauden muotoilulliseen tyylisuuntaan ja parhaaseen mahdolliseen insinööriosaamiseen.


title: Tatra 77

text: Autosta päätettiin tehdä takamoottorinen, sillä näin voimansiirrosta voitiin tehdä kevyempi ja hiljaisempi. Lisäksi voimansiirtohäviöt olivat pienempiä kuin tavanomaisessa etumoottorisessa ja takavetoisessa ratkaisussa. Etumoottorisuuden vaatiman voimansiirtoakselin puuttuminen vähensi melua ja mahdollisti suuremmat sisätilat sekä matalamman korin. Keula voitiin tehdä lyhyeksi, mikä vähensi aerodynamiikan kannalta haitallista pyörteilyä. Moottorin sijaitessa vetävien pyörien päässä saatiin parempi vetokyky lumisissa ja vuoristoisissa olosuhteissa. Voimanlähteeksi päätettiin valita Tatralle tuttuun tapaan ilmajäähdytteinen moottori, jossa ei tarvinnut huolehtia jäähdytysnesteen jäätymisestä. Hans Ledwinka suunnitteli modernin V-8 moottorin lähes puhtaalta pöydältä.


title: Tatra 77

text: Erittäin aerodynaamiseen korirakenteeseen yhdistettiin lokasuojat ja upotettiin ovenkahvat, saranat ja valot. Tuulilasin kallistuskulmaksi tuli ja takapyörät peitettiin suojin. Ylimääräiset koristelistat ja muut ulokkeet jätettiin pois. Pohjasta onnistuttiin muotoilemaan lähes täydellisen tasainen.


title: Tatra 77

text: Kantavan rakenteen suunnittelussa käytettiin pohjana Tatran aikaisemmin kehittämää keskusputkirunkoratkaisua. Keskellä kulki vahva runkopalkki, joka haaroittui auton takaosassa vaihteiston kohdalla Y-kirjaimen mallisesti. Koripellit kiinnitettiin puurakenteisen korikehikon päälle.


title: Tatra 77

text: Tatralla Járayn patentoiman pisaramaisen autonkorin valmistuslisenssimaksut katsottiin liian suuriksi. Maksuissa haluttiin säästää kuitenkin välttäen syytteet patenttirikkomuksesta. Tämä onnistui Ledwinkan perheyhteyksien kautta, sillä Hans Ledwinkan serkku Josef Ledwinka työskenteli autonkorinosia valmistaneen yhdysvaltalaisen Budd Companyn palveluksessa. Tatra hankki oikeudet yrityksen kautta, sillä lisenssimaksut olivat alhaiset Yhdysvalloissa.


title: Tatra 77

text: Ensimmäinen prototyyppi, jossa oli kaksiosainen tuulilasi, valmistui vuonna 1933, ja sitä testattiin Italian maanteillä. Testeissä havaittiin, että auto oli suurilla nopeuksilla erittäin herkkä sivutuulelle, mutta pääosin tulokset olivat rohkaisevia. Tämän perusteella päätettiin aloittaa pienimuotoinen sarjavalmistus ja painaa esitteitä teknisine tietoineen. Auton mallinimeksi tuli T77. Mallinimen valintaan vaikutti se, että Erich Übelacker piti numeroa seitsemän onnennumeronaan.


title: Tatra 77

text: Testeistä saatujen kokemusten perusteella moottorin ilmanottoaukot päätettiin siirtää sivuilta katolle takaluukun etuosaan jäähdytyksen parantamiseksi ja pölyyntymisen ehkäisemiseksi. Takaluukun päälle lisättiin omintakeinen selkäevä, joka antoi autolle avantgardistisen olemuksen ja vakautti kulkua korkeilla nopeuksilla puuskittaisessa sivutuulessa. Vaikutus perustui siihen, että sivupinta-alan kasvattaminen takaosassa jakoi sivutuulen koriin kohdistaman voiman tasaisesti auton painopisteen mukaan eikä pyrkinyt painamaan kevyttä keulaa sivulle. Evän takaosassa oli lamppu, joka valaisi rekisterikilpeä ja auton logoa.


title: Tatra 77

text: Autoon oli suunniteltu yksiosainen, tasainen tuulilasi, mutta aluksi se korvattiin kaksiosaisella ja sittemmin kolmiosaisella, jossa oli leveä keskiosa ja pienet sivuosat. Kaarevien tuulilasien valmistusta ei tuolloin vielä hallittu. Autoon lisättiin vielä muutamia koristelistoja ja sivuikkunoita kasvatettiin.


title: Tatra 77

text: Auton suunnittelu oli pidetty salassa viime hetkeen asti. Tatra T77 esiteltiin Prahassa 4. maaliskuuta 1934 ja neljä päivää myöhemmin Berliinissä. Siitä tuli huikea sensaatio. Aikakauden tavanomaisten autojen keskellä se muistutti tulevaisuuden autoa tieteiskirjallisuudesta. Berliinissä lehdistön ylistyksellä ei ollut rajoja.


title: Tatra 77

text: 5. maaliskuuta yleisö pääsi koeajamaan autoa Prahan ja Karlovy Varyn välisellä maantiellä. Vaikka ilmajäähdytteinen moottori oli meluisa, hyvin eristetyn matkustamon ansiosta auto oli erittäin hiljainen vielä tuntinopeuksilla ja sen jokaisen pyörän erillisjousitus tarjosi ennennäkemätöntä matkustusmukavuutta, joka häivytti tienpinnan pienet epätasaisuudet. Ohjaus oli erittäin kevyt ja jarrut tehokkaat. Luvattua per tunti huippunopeutta ei aivan saavutettu, sillä sen suurimmaksi nopeudeksi mitattiin tunnissa.


title: Tatra 77

text: Berliinin autonäyttelyssä Saksan valtakunnankansleri Adolf Hitler tutustui Tatran uutuuteen. Hän kutsui Ledwinkan lounaalle ja keskustelun lomassa sanoi Ferdinand Porschelle: ""Juuri tuollaisen auton minä haluan moottoriteilleni.""


title: Tatra 77

text: Samana syksynä Pariisin autonäyttelyssä T77 oli yleisömagneetin asemassa. Näyttelyssä syntyi skandaali, kun johtavien yhdysvaltalaisten autonvalmistajien sekä brittiläisen Rolls-Roycen johtajat eivät uskoneet suuren auton saavuttavan vaatimattomalla () tehoisella moottorilla yli tunnissa huippunopeutta. Tavallisesti tähän vaadittiin vähintään sadan hevosvoiman suuruinen moottoriteho. Protestina johtajat marssivat ulos näyttelystä.


title: Tatra 77

text: Eräällä prototyypeistä osallistuttiin Tšekkoslovakian kilpailuun. Kilpailun tuoksinassa auton oikea takalokasuoja kolhiintui, mutta se pääsi maaliin erinomaisesti yleiskilpailun neljännellä sijalla.


title: Tatra 77

text: Sarjavalmistus alkoi samana vuonna ja vuonna 1934 autoa valmistettiin 60 kappaletta. Tuotanto ei kuitenkaan muistuttanut sarjavalmistusta termin varsinaisessa merkityksessä, sillä se oli pitkälti käsityötä – tarkoituksenahan oli tarjota markkinoille ”Tšekkoslovakian Bentley”, huippuluokan edustusauto, joka oli kansallisen käsityötaidon mestarinäyte. Tyrmäävää autossa ei ollut pelkästään sen ominaisuudet, vaan myös hinta; aluksi se oli , tosin pian se laskettiin . Samalla hinnalla olisi saanut kolme T57:ää tai kuusi Škoda Popularia. Myyntiponnistelut suunnattiin vientimarkkinoille. Ranskalaisissa esitteissä kehuttiin auton eleganttia muotoilua, Saksassa taas auto oli kuvattu kiitämässä autobahnilla ja sitä mainostettiin ”tulevaisuuden autona”. Britanniassa sen hinta oli , ja mallia myytiin vain muutamia kappaleita. T77 esiteltiin Geneven autonäyttelyssä, ja näyttely-yksilö jäi paikallisen maahantuojan, herra Schenkin haltuun. Suurin osa autoista myytiin Tšekkoslovakiassa ja vain osa päätyi vientiin.


title: Tatra 77

text: Vuonna 1936 T77A-malleja myytiin kymmenen kappaletta Tšekkoslovakian asevoimille.


title: Tatra 77

text: Vuoden 1935 lopulla esiteltiin versio T77A, jonka muotoilua oli muutettu entistä sulavammaksi. Akseliväliä kasvatettiin ja pituutta . Korin muutokset paransivat auton aerodynamiikkaa entisestään. Ajovalot siirrettiin keskeltä lokasuojiin ja samalla seisontavalot yhdistettiin ajovalojen umpioihin. Vapaavalintaisena varusteena oli keskellä ollut kolmas ajovalo, joka sähkömagneettisesti toimineen järjestelmän avulla suuntasi valon etupyörien kääntökulman mukaan. Polttoainetankin tilavuutta kasvatettiin ja kojelautaa muutettiin. Nopeusmittarin näyttöä muutettiin siten, että suurin lukema oli nyt tunnissa. Lisävarusteeksi tuli avattava katto. Muutokset eivät kuitenkaan tapahtuneet hetkessä, vaan ne otettiin käyttöön asteittain.


title: Tatra 77

text: Muutosten myötä auton omamassa kasvoi sata kilogrammaa. Tämän korjaamiseksi moottorin iskutilavuutta kasvatettiin suurentamalla sylinterin halkaisijaa viidellä millimetrillä, jolloin moottorin teho kasvoi yli kymmenen kilowattia ja vääntömomentti . Rengasleveyden kasvattaminen kahdella senttimetrillä paransi auton kaarreajokäyttäytymistä.


title: Tatra 77

text: Stettiniläinen autonvalmistaja Stoewer oli kiinnostunut mallin lisenssivalmistuksesta. Yrityksellä oli jo ennestään kokemusta Tatran T57-mallista, jota se valmisti nimellä Greif Junior. Hanke kuitenkin kariutui Stoewerin talousvaikeuksiin.


title: Tatra 77

text: Ranskalaisen Lorraine-Dietrichin kanssa solmittiin lisenssivalmistussopimus ja keskusteluja käytiin myös valmistuksesta Isossa-Britanniassa. Muut valmistajat eivät kuitenkaan toimittaneet yhtään kappaletta mallia.


title: Tatra 77

text: Auton voimanlähteenä oli ilmajäähdytteinen V8-moottori, joka oli asetettu pitkittäin auton takaosaan. Sylinteririvien välinen kulma oli 90 astetta. Materiaaleissa kevytmetallien osuus oli suuri. Kampiakseli koostui kolmesta taotusta osasta ja oli laakeroitu viidellä vierintälaakerilla elektronista valmistettuun kampikammioon. Jäähdytysrivoilla varustetut sylinteriputket ja sylinterinkannet oli valmistettu kahden sylinterin osina. Palotilat olivat puolipallon muotoiset ja männät kupumaiset. Nokka-akseli oli sijoitettu sylinteririvien väliin palotilojen tason yläpuolelle, ja se käytti venttiileitä pitkien keinuvipujen avulla. Moottorissa oli kuivapohjavoitelu; öljypohjaan valunut voiteluöljy kulkeutui pumpun avulla erilliseen säiliöön. Moottorin öljynkulutus oli 0,3–0,4 kuutiodesimetriä sadalla kilometrillä, mikä oli aikakaudellaan vertailukelpoinen lukema. Öljytilavuus oli seitsemän litraa.


title: Tatra 77

text: Polttoaineensyötöstä vastasi kaksikurkkuinen Zenith 36 DBI -kaasutin. Kaasuttimelle kulkeva ilma oli tarpeen mukaan joko moottoritilassa ollutta lämmintä tai auton ulkopuolelta tulevaa kylmää ilmaa. Jäähdytystä varten autossa oli kaksi kiilahihnavetoista keskipakopuhallinta. Ensimmäisen version sylinterin halkaisija oli ja iskun pituus . T77A-mallissa halkaisija oli kasvatettu . Auton suorituskyky ei päässyt täysiin oikeuksiinsa, sillä jäähdytyspuhallinten ja erikoisen venttiilikoneiston aiheuttama hitausvoima huononsi kiihtyvyyttä. Alkuvaiheessa moottorin puristussuhde oli 5,3:1, mutta T77A-mallissa se oli nostettu 6,0:1:een. Moottorin suunnittelussa oli kiinnitetty suurta huomiota luotettavuuteen ja kestävyyteen, ja alhaisen puristussuhteen ansiosta se toimi huonolaatuisellakin polttoaineella.


title: Tatra 77

text: Voima välittyi moottorilta kuivan, yksilevyisen Komet Mecano -kytkimen kautta neliportaiseen vaihteistoon, jonka kuori oli valmistettu elektronista. Vaihteisto oli välitetty siten, että ensimmäisellä ja toisella vaihteella oli poikkeuksellisen suuri välityssuhde varmistaakseen auton liikkeellelähdön ja tarjotakseen kohtalaisen mäennousukyvyn. Kolmas ja neljäs vaihde oli synkronoitu, ja niissä oli pieni välityssuhde, jolla puolestaan saavutettiin suuri huippunopeus. Vetopyörästö oli rakennettu vaihteiston kanssa saman kuoren sisään.


title: Tatra 77

text: Taka-akselista, vaihteistosta ja moottorista koostuneen kokonaisuuden voi irrottaa suhteellisen helposti huolto- ja korjaustöitä varten.


title: Tatra 77

text: Vaihteistosta voima välittyi heilurityyppisellä erillisjousituksella varustetulle taka-akselille. Etuakselin erillisjousituksena oli päällekkäinen kolmiotuenta. Kummallakin akselilla oli poikittain asennettu, puolielliptinen lehtijousi. Pyörissä käytettiin vanteita, joissa oli metrimittaiset renkaat halkaisijaltaan ja leveydeltään . T77A-mallissa leveys kasvatettiin . Joka pyörällä oli ATE Lockheed -rumpujarrut. Käyttöjarru toimi hydraulisesti ja seisontajarru mekaanisen välityksen kautta.


title: Tatra 77

text: Auton alustassa oli keskuspainevoitelujärjestelmä, joka syötti keskitetysti öljyä voitelukohteisiin ohuiden metalliputkien kautta. Voitelu toimi erillisen polkimen avulla.


title: Tatra 77

text: Auton varsinaisena kantavana rakenteena oli keskellä lattiaa pitkittäissuuntaisesti kulkenut kotelopalkkirunko. Palkki haaroittui takaosassa vaihteiston kohdalla. Runkopalkki oli hitsattu pohjalevyyn, joka oli alapinnaltaan erittäin tasainen. Vaihteensiirtovipu, sähköjohdot sekä polttoaine- ja jarruputket kulkivat runkokotelon sisällä.


title: Tatra 77

text: Kori oli rakennettu puisen kehikon varaan ja sen päälle oli kiinnitetty koripellit. Valmistus perustui pitkälti käsityöhön, ja koripellit kiinnitettiin paikoilleen yksilökohtaisesti, joten eri autoyksilöistä otetut koriosat eivät soveltuneet paikoilleen ilman sovittamista.


title: Tatra 77

text: Auton kaksi kuuden voltin akkua oli sijoitettu etutavaratilaan. Akut oli kytketty sarjaan, sillä auton sähköjärjestelmä oli . Tavaratilassa oli myös polttoainetankki, kaksi varapyörää, tunkki ja joitakin varaosia. Varsinainen matkatavaratila sijaitsi takapenkin selkänojan ja moottoritilan välissä.


title: Tatra 77

text: Autosta valmistettiin myös muutamia yksilöitä, joissa kuljettajan paikka oli sijoitettu ohjaamon keskelle. Vieressä istuvien matkustajien istuimia oli siirretty hiukan taaksepäin. Tšekkoslovakiassa oli tuohon aikaan vasemmanpuoleinen liikenne, joten muissa malleissa kuljettajan paikka oli sijoitettu oikealle puolelle.


title: Tatra 77

text: Istuimet oli verhoiltu laadukkaalla nahalla, ja lattialla oli paksut kangasmatot. Kojelautapaneeli oli kiillotettua puuta, ja kuljettajan puolella oli kello. Kuljettajan viereisen paikan edessä oli nopeusmittari, jonka näyttö ylsi T77-mallissa tunnissa, T77A:ssa tuntinopeuteen. Korissa oli lämmityslaite ja edistyksellisenä varusteena tehokas tuulilasin sähkölämmitys, joka piti näkyvyyden kirkkaana kylmällä ilmalla.


title: Tatra 77

text: Autoon sai erikoistilauksesta Webasto-kattoluukun ja T77A-malliin suuremman, polttoainetankin.


title: Tatra 77

text: T77:llä kiihtyvyys kahden hengen kuormalla tuntinopeuteen kesti , tunnissa , tunnissa . Nelosvaihteella kiihtyvyys tuntinopeudesta tunnissa kesti . Huippunopeudeksi mitattiin tunnissa ja polttoaineenkulutus oli sadalla kilometrillä.


title: Tatra 77

text: T77A:n kiihtyvyys tunnissa oli , tunnissa ja tunnissa . Korkeamman puristussuhteensa ansiosta auton polttoaineenkulutus pysyi samalla tasolla kuin T77:ssä. Huippunopeus oli yli tunnissa.


title: Tatra 77

text: Auton kääntösäde oli seitsemän metriä.


title: Tatra 77

text: T77A:n korin ilmanvastuskerroin oli valmistajan ilmoituksen mukaan 0,212. Luku on erinomainen verrattuna jopa 2000-luvun autoihin. Jälkeenpäin tehdyillä mallinnuksilla on päästy tuloksiin 0,27–0,28. T77:n katsotaan yleisesti olleen ensimmäinen sarjavalmisteinen virtaviivaisesti muotoiltu auto, toisissa yhteyksissä kunnian väitetään kuuluvan Chrysler Airflow'lle. Ensimmäisenä sarjavalmistukseen kuitenkin ehti vuonna 1921 esitelty Rumpler Tropfenwagen.


title: Tatra 77

text: Sisätilat olivat aikansa mittapuiden mukaan väljät, mutta näkyvyys taakse oli huono.


title: Tatra 77

text: Moottori oli liian pieni, sillä se joutui työskentelemään suorituskykynsä äärirajoilla omamassaltaan painoisen auton liikuttamiseksi. Auton ajokäyttäytyminen oli vakaata ja johdonmukaista, mutta vain kokeneen kuljettajan käsissä. Etenkin kovaa vauhtia kaarteeseen ajettaessa auto oli rajun yliohjaava, sillä akselipainosta kaksi kolmasosaa oli taka-akselilla. Suurissa nopeuksissa etupää pyrki nousemaan ilmaan.


title: Tatra 77

text: T77 esiintyy vuoden 1935 brittiläisessä elokuvassa "The Transatlantic Tunnel".


title: Tatra 77

text: T77:ssä olleita puutteita oli yritetty korjata T77A-mallissa, mutta Hans Ledwinka ei ollut tyytyväinen tulokseen. Mallin seuraaja oli T87, joka oli kevyempi ja jossa akselipainojen jakaumaa oli parannettu.


title: Tatra 77

text: Vuosina 1933–1938 T77- ja T77A-malleja valmistettiin yhteensä , joista kuusi oli prototyyppejä, 95 T77-mallia ja 154 T77A-mallia.


title: Eurysthenes

text: Eurysthenes () oli kreikkalaisessa mytologiassa Aristodemoksen ja Argeian poika ja Spartan mytologinen kuningas. Häntä pidetään kaksoisveljensä Prokleen kanssa Spartan kaupunkivaltion perustajana ja agiadien ensimmäisenä kuninkaana.


title: Eurysthenes

text: Sen jälkeen kun herakleidit olivat valloittaneet Peloponnesoksen, Aristodemos sai surmansa salaman iskusta. Koska Eurysthenes ja Prokles olivat liian nuoria, määrättiin heidän enonsa Theras heidän huoltajakseen. Valloitetut maat jaettiin arvalla, jossa kaksoisveljekset saivat Lakonian, Temenos Argoksen ja Kresfontes Messenian.


title: Eurysthenes

text: Veljeksistä vanhemman oli määrä tulla kruunatuksi kuninkaaksi, mutta ei edes Argeia osannut nimetä, kumpi veljeksistä olisi vanhempi. Niinpä neuvoa kysyttiin Delfoin oraakkeli, joka neuvoi nimittämään molemmat kuninkaiksi, mutta kertoi vanhemman olevan näistä kahdesta vahvempi.


title: Eurysthenes

text: Jotta veljesten ikäjärjestys saatiin lopullisesti ratkaistua, kutsuttiin messenialainen Panites tarkkailemaan salaa, kumpaa veljeksistä heidän äitinsä suosisi syöttämisen ja pesemisen aikana. Tämän perusteella pääteltiin Eurystheneen olevan vanhempi, ja vaikka valta jaettiinkin veljesten kesken, alettiin Eurysthenestä ja hänen jälkeläisiään, agiadeja, kutsumaan väkevämmiksi. Tämän seurauksena veljesten välit viilenivät ja he olivat ikuisia vihamiehiä.


title: Eurysthenes

text: Kun Eurysthenes ja Prokles varttuivat täysi-ikäiseksi, he siirtyivät hallitsijoiksi huoltajansa sijasta. Theras siirtyi Santoriniin, ja perusti sinne oman kuningaskuntansa Eurystheneen ja Prokleen avustuksella. Hieronymoksen mukaan Eurysthenes hallitsi 42 vuotta, jä hänen kuolemansa jälkeen vallan peri hänen poikansa Agis.


title: BelKa 2

text: BelKa 2 () on Valko-Venäjän kaukokartoitussatelliitti, joka laukaistaan vuonna 2011.


title: BelKa 2

text: Satelliitti perustuu venäläiseen NPO VNIEEMin satelliittirunkoon. Satelliitin massa on 400 kg, se lentää viiden vuoden ajan 510 km korkealla aurinkosynkronisella kiertoradalla. Se laukaistaan Rockot-KM-kantoraketilla yhdessä Kanopus-V 2-satelliitin kanssa.


title: BelKa 2

text: Sen kameran resoluutio on 2,1 metriä. Sen kuva-aineisto käyttää Valko-Venäjän luonnonvarojen ministeriö ja Geodesia- ja karttapalvelu. Satelliitti tekee myös ilmakehämittauksia.


title: BelKa 2

text: BelKa 1-satelliitti laukaistiin 26. heinäkuuta 2006 seitsemäntoista muun satelliitin kanssa Baikonurista, mutta se tuhoutui Dnepr-1-kantoraketin tuhoutuessa. Satelliitti oli vakuutettu.


title: Generation Kill

text: Generation Kill on television minisarja, joka perustuu samannimiseen Evan Wrightin kirjoittamaan kirjaan. HBO:lle tuotettu televisiosarja kertoo Rolling Stone -lehden kolumnistin ja kirjailijan Evan Wrightin kokemuksista sotatoimittajana Yhdysvaltain merijalkaväen tiedustelupataljoonan mukana Irakin sodan ensimmäisessä vaiheessa vuonna 2003.


title: Generation Kill

text: HBO tilasi seitsenosaisen draamasarjan, joka perustui Evan Wrightin alkuperäiskäsikirjoitukseen ja romaaniin "Generation Kill" vuodelta 2004. Romaani puolestaan perustuu Wrightin kolmiosaiseen artikkelisarjaan "The Killer Elite", joka julkaistiin Rolling Stone -lehdessä syksyllä 2003.


title: Generation Kill

text: "Generation Kill" -televisiosarjan sovittivat HBO:lle käsikirjoittajat David Simon, Ed Burns ja kirjailija Wright. Sarjan tuottivat David Simon, Ed Burns, Nina K. Noble, Andrea Calderwood, George Faber ja Charles Pattinson. Sarja sai ensiesityksensä 13. heinäkuuta 2008 ja sen seitsemän osaa esitettiin kesän aikana.


title: Generation Kill

text: David Simon ja Ed Burns ("Langalla") käsikirjoittivat ja tuottivat projektin Company Picturesin George Faberin ja Charles Pattinsonin ("Elizabeth I") ja HBO:n Anne Thomopoulosin ("Rooma") kanssa. Sarjan tunnin mittaiset jaksot kuvattiin kuudessa kuukaudessa Namibiassa, Mosambikissa ja Etelä-Afrikassa kesän 2007 aikana.


title: Generation Kill

text: Andrea Calderwood ("The Last King of Scotland") toimi tuottajana ja Nina Noble ("Langalla") oli vastaava tuottaja. Kirjailija Evan Wright oli konsultoiva tuottaja, Robert Harris lavastaja ja merijalkaväen kersantti evp. Eric Kocher toimi sarjan sotilasasiantuntijana. Susanna White ja Simon Cellan Jones jakoivat jaksojen ohjausvastuun.


title: Generation Kill

text: Televisiosarjassa ei ole juuri lainkaan erikseen lisättyä musiikkia. Viimeisen jakson viimeistä kappaletta lukuun ottamatta kaikki kappaleet ovat roolihahmojen laulamalla esittämiä.


title: Generation Kill

text: Jakso 1:


title: Generation Kill

text: Jakso 2:


title: Generation Kill

text: Jakso 3:


title: Generation Kill

text: Jakso 4:


title: Generation Kill

text: Jakso 5:


title: Generation Kill

text: Jakso 6:


title: Generation Kill

text: Jakso 7:


title: Cipla

text: Cipla, alun perin "The Chemical, Industrial & Pharmaceutical Laboratories", on intialainen lääkevalmistaja, jonka pääkonttori on Mumbaissa Intiassa. Vuonna 2006 sen tulos oli 9,4 miljardia Rs. Sillä on noin 7 000 työntekijää Intiassa. Lääketehdas on eniten tunnettu kotimaansa ulkopuolella siitä, että se tuottaa edullisia AIDS-lääkkeitä kehitysmaiden HIV-positiivisille potilaille. Tämä on mahdollista, koska Intian lainsäädäntö ei salli lääkepatentteja ja näin lääketehdas voi tuottaa geneerisesti lääkkeitä, jotka nauttivat muissa maissa patenttisuojaa ja ovet täten yleensä kalliimpia. Cipla valmistaa lääkkeitä sydänongelmiin, niveltulehdukseen, diabetekseen, painonhallintaan, masennukseen ja moniin muihin terveydellisiin ongelmiin ja sen tuotteita on jaossa yli 180 maassa ympäri maailman.


title: Ranbaxy Laboratories

text: Ranbaxy Laboratories Limited oli Intian suurin lääkealan yritys. Yhtiö perustettiin vuonna 1961 ja se vei tuotteitaan 125 maahan. Toimintaa yhtiöllä oli 46 maassa ja tehtaita seitsemässä maassa. Se oli maailman kymmenen suurimman geneerisen lääketehtaan joukossa. Yrityksen toimitusjohtaja oli Malvinder Mohan Singh.


title: Ranbaxy Laboratories

text: Ranbaxy listautui pörssiin vuonna 1973. Enemmistö yhtiön osakekannasta oli vuodesta 2008 lähtien japanilaisen lääketeollisuusyhtiön Daiichi Sankyo Co:n omistuksessa.


title: Ranbaxy Laboratories

text: Vuonna 2014 lääketeollisuusyhtiö Sun Pharmaceutical Industries hankki osake-enemmistön Ranbaxystä; nämä yritykset olivat ennen yhdistymistään Intian kaksi suurinta lääketeollisuusyhtiötä. Yhdistymisten edetessä Sun Pharma oli jo myynyt pois keskushermostoon vaikuttavien lääkkeitä valmistavat Ranbaxyn tehtaat ja kertoi helmikuussa 2016 aikovansa myös myydä joitain muitakin osia Ranbaxysta pois. Osa yritysjärjestelyistä johtui Intian kilpailuviranomaisten päätöksistä, jotka pakottivat Sun Pharman luopumaan joistain osista Ranbaxya.


title: Ranbaxy Laboratories

text: Yhdistynyt Sun Pharma–Ranbaxy on maailman viidenneksi suurin geneeristen lääkkeiden valmistaja. Vuonna 2016 yksi Intian suurimmista pörssiyhtiöistä, ja sen osakkeen noteerasivat sekä Bombayn pörssi (BSE) että Intian kansallinen pörssi (NSE).


title: Ranbaxy Laboratories

text: Helsingin käräjäoikeus tuomitsi vuonna 2014 lääketehdas Pfizerin maksamaan Ranbaxylle 16,5 miljoonaa euroa korkoineen ja oikeudenkäyntikuluineen Suomessa käydyssä kolesterolilääkeriidassa. Oikeuden mukaan Pfizer esti Ranbaxyn halpalääkkeen myynnin vuosina 2007-2009 turvaamistoimihakemuksilla, jotka oikeus katsoi turhiksi. Kun patentti raukesi Ranbaxyn kopiolääkkeen hinta oli 90 prosenttia halvempi ja saavutti 80 prosentin markkinaosuuden. Suomessa sai vuoteen 1995 valmistuspatentin, muualla patentin sai itse tuotteelle. Valmistuspatentille ei saanut samanlaista lisäsuojaa, joka on hakemuksesta mahdollinen lopputuotteelle. Pfizer pyrki estämään kopion tulon markkinoille, mutta menettely katsottiin oikeudessa tuomittavaksi.


title: Rantakorennot

text: Rantakorennot (Sisyridae) on verkkosiipisiin kuuluva hyönteisheimo. Suomesta tunnetaan kolme lajia.


title: Rantakorennot

text: Rantakorennot ovat 6–8 mm pituisia hyönteisiä, joilla on hoikka vartalo ja verraten suuret siivet. Ne muistuttavat ulkonäöltään ja olemukseltaan suuresti kirvakorentoja, mutta eroavat näistä siipisuonituksen perusteella. Aikuiset korennot liikkuvat hämärän aikaan tai öisin ja syövät niin kukkien mettä kuin toisia hyönteisiäkin.


title: Rantakorennot

text: Rantakorennot ovat ainoa verkkosiipisten ryhmä, jonka toukat elävät vedessä. Naaras laskee munat vesikasveille lähelle veden pintaa. Edellytyksenä munimispaikalle on makean veden alue, jossa kasvaa sieni- ja sammaleläimiä, joita toukat käyttävät ravinnokseen. Toukka hengittää kiduksilla ja sillä on erikoiset, pistinmäiset suuosat, joilla se imee ravintoa sienieläinkasvustoista. Toukka koteloituu kuivalle maalle.


title: Rantakorennot

text: Muiden verkkosiipisten tavoin rantakorennot lentävät usein valolle.


title: Rantakorennot

text: Suomesta on tavattu kolme rantakorentolajia. Mikään niistä ei vuoden 2010 kansallisen uhanalaisarvioinnin mukaan ole uhanalainen, mutta yksi laji on luokiteltu puutteellisesti tunnetuksi (DD).


title: Nord 1500 Griffon

text: Nord 1500 Griffon oli ranskalaisen Nord Aviation-tehtaan 1950-luvun puolivälissä kehittämä patopainemoottorilla varustettu hävittäjän prototyyppi. Pyrkimyksenä oli kehittää Ranskan ilmavoimille lentokone, joka lentää yli kaksinkertaisella äänennopeudella aikana, jolloin suihkumoottoritekniikka ei pystynyt aikaansaamaan näin suurta nopeutta. Lentoonlähtöä ja laskeutumista varten koneessa oli myös suihkumoottori. Koneen ensilento lennettiin 20. syyskuuta 1955.


title: Nord 1500 Griffon

text: André Turcat oli koneen ohjaajana sillä lennolla vuonna 1958, jolloin kone saavutti 2,19 Machin nopeuden. Koneessa oli monia vajavuuksia, mm. sen siipien kuumenemisesta johtuen, koska Ranskalla ei ollut käytössä Inconel-metalliseosta eikä titaania.


title: Nord 1500 Griffon

text: Griffonin kehitystyö lopetettiin yhden prototyypin rakentamisen jälkeen. Dassaultin Mirage III täytti Ranskan ilmavoimien tarpeet.


title: Nord 1500 Griffon

text: Ainoa Griffon on Le Bourget'ssa ilmailumuseossa.


title: Thomas Müller (kriminaalipsykologi)

text:
Thomas Müller (s. 4. elokuuta 1964, Innsbruck, Itävalta) on itävaltalainen kriminaalipsykologi ja kirjailija. Yhdessä oppi-isänsä, yhdysvaltalaisen Robert Resslerin kanssa hän on haastatellut lukuisia sarjamurhaajia.
Kokemuksistaan Müller on kirjoittanut kirjan "Ihmispeto" ("Bestie Mensch").


title: Lucija Polavder

text: Lucija Polavder (s. 15. joulukuuta 1984 Celje, Jugoslavia) on slovenialainen judoka.


title: Lucija Polavder

text: Polavder saavutti pronssia alle 20-vuotiaiden EM-kilpailujen yli 78 kg:n sarjassa Budapestissa 2001. Aikuisten EM-kilpailuissa hän sijoittui samassa sarjassa seitsemänneksi Mariborissa 2002. Seuraavana vuonna hän sai Düsseldorfin EM-kilpailuissa pronssia avoimessa luokassa ja voitti alle 20-vuotiaiden yli 78-kiloisten sarjan Euroopan-mestaruuden Sarajevossa.


title: Lucija Polavder

text: Polavder sijoittui Kairon MM-kilpailuissa 2005 avoimessa luokassa viidenneksi. EM-kilpailuissa Tampereella 2006 ja Belgradissa 2007 hän sai yli 78 kg:n sarjassa pronssia. Rio de Janeiron MM-kilpailuissa 2007 hän saavutti avoimessa luokassa hopeaa hävittyään loppuottelussa Japanin Maki Tsukadalle. Lissabonin EM-kilpailuissa 2008 hän sijoittui jälleen kolmanneksi yli 78-kiloisten sarjassa. Pekingin olympialaisissa hän sai niin ikään pronssia samassa painoluokassa.


title: Lucija Polavder

text: Polavder sijoittui Tbilisin EM-kilpailuissa 2009 yli 78 kg:n sarjassa viidenneksi. Saman vuoden Pescaran Välimeren kilpailuissa hän voitti kultaa samassa painoluokassa. Wienin EM-kilpailuissa 2010 hän voitti yli 78-kiloisten mestaruuden kukistettuaan loppuottelussa venäläisen Tea Donguzašvilin. Istanbulin EM-kilpailuissa 2011 hän sai samassa sarjassa pronssia. Pariisin MM-kilpailuissa 2011 hän oli seitsemäs. Tšeljabinskin EM-kilpailuissa 2012 hän sai hopeaa. Hän voitti yli 78-kiloisten Euroopan-mestaruuden Budapestissa 2013 kukistettuaan loppuottelussa Emilie Andéolin. Hän voitti 2013 saman painoluokan myös Välimeren kilpailuissa. Montpellier’n EM-kilpailuissa 2014 hän oli seitsemäs ja kuului joukkuekilpailussa Slovenian pronssijoukkueeseen.


title: Lucija Polavder

text: Polavder on saavuttanut sotilaiden MM-kilpailuissa yli 78 kg:n sarjassa kultaa Hyderabadissa 2007, hopeaa Vinkovcissa 2006 ja pronssia Rio de Janeirossa 2011. Maailmancupeissa ja Continental Open -kilpailuissa hän on voittanut kahdeksan turnausta, ollut kymmenen kertaa toinen ja neljä kertaa kolmas. Masters-, Grand Prix- ja Grand Slam -kilpailuja hän on voittanut viisi, ollut kaksi kertaa toinen ja seitsemän kertaa kolmas. Slovenian mestaruuden hän on voittanut aikuisten sarjassa 14 kertaa.


title: BZN

text: BZN oli hollantilainen vuonna 1966 perustettu pop-rockyhtye. Alkuperäinen kokoonpano oli Jan Veerman (laulu), Cees Tol (kitara), Evert Woestenburg (kitara) Jan Tuijp (basso) sekä Gerrit Woestenburg (rummut).


title: BZN

text: 1970-luvun alussa yhtye muutti tyyliään hard rockkiin alkaen menestyä. Alkuperäisen laulajan Veermanin lähdettyä, laulajaksi tuli rumpalina toiminut Keizer, jolloin yhtyeen tyyli muuttui täysin kaupallisempaan poppiin. 1970-luvun alussa yhtye alkoi saada suosituimman hollantilaisbändin aseman.


title: BZN

text: BZN:n menestys parani kappaleen "Mon Amour" (1976) myötä. Alankomaiden ulkopuolella yhtyeellä oli menestystä mm. Etelä-Afrikassa sekä Kanadassa. BZN:n on muuttanut tyyliään useita kertoja jäsenten vaihtuessa. Tärkeimmät muutokset ovat olleet Schilderin lähdettyä yhtyeestä 1984 (tilalle tuli Carola Smit), sekä 1988 Tolin veljesten lähdettyä yhtyeestä, (veljekset olivat aiemmin vastanneet suurimmaksi osaksi sävellyksistä ja sanoituksista). Vuonna 2003 yhtye päätti tehdä kappaleensa hollanniksi aikaisemmin käyttämänsä englannin sijaan.


title: BZN

text: 2006 BZN ilmoitti loppukiertueestaan, joka päättyi 16. kesäkuuta 2007.


title: Tatraplan

text: Tatraplan eli Tatra 600 oli tšekkoslovakialaisten Tatran ja Škodan valmistama henkilöauto. Auto oli Tatran ensimmäinen toisen maailmansodan jälkeen esitelty kokonaan uusi henkilöautomalli. Se oli pisaramaisine koreineen virtaviivaisesti muotoiltu ja rakenteeltaan edistyksellinen. Mallin sarjatuotanto alkoi 1948 Tatran tehtaalla Kopřivnicessa. Valmistus siirrettiin vuonna 1951 Škodan tehtaalle Mladá Boleslaviin, jossa se jatkui vuoteen 1952 asti.


title: Tatraplan

text: Tšekkoslovakiassa Tatraplanit oli varattu puolueen eliitin, merkittävien virkamiesten ja isojen tuotantolaitosten johtajien käyttöön, eikä niitä myyty yksityisille. Suuri osa tuotannosta meni vientiin. Tatraplanit hävisivät tuotannon loppumisen jälkeen nopeasti liikenteestä moottoriongelmien ja varaosien huonon saatavuuden takia.


title: Tatraplan

text: Toisen maailmansodan päätyttyä Tatran pääomistajan, paroni Hans von Ringhofferin omaisuus, mukaan lukien Tatran tuotantolaitokset, kansallistettiin sudeettisaksalaisten karkotuksen yhteydessä vuonna 1946. Tuotannon jälleen käynnistyttyä valmistusohjelmassa oli kaksi henkilöautomallia: 1930-luvulta peräisin oleva iso, V8-moottorilla varustettu T87 sekä pikkuautokokoluokkaan kuulunut T57B.


title: Tatraplan

text: Tatralla haluttiin jatkaa edistyksellisten, virtaviivaisten henkilöautojen valmistusta, joiden kehitystyön sota oli katkaissut. Samalla haluttiin parantaa autojen matkustusmukavuutta, sisätiloja, painonjakaumaa ja taloudellisuutta.


title: Tatraplan

text: Tehtaalla alettiin hahmotella vuonna 1946 nelisylinterisellä bokserimoottorilla varustettua autoa. Tatran tekninen johtaja Hans Ledwinka istui kuuden vuoden sotasyyllisyysrangaistusta Nový Jičínin vankilassa, joten suunnitteluvastuu annettiin insinööri Milan Cvetničille. Cvetnič esitti heti, että pohjana käytettäisiin sotaa edeltävää T97-mallia, jonka valmistus oli jouduttu lopettamaan kansallissosialistisen Saksan määräyksestä. Ehdotus hylättiin liian korkeiden valmistuskustannusten tähden. Uusi malli alkoi hahmottua professori Součekin johdolla. Muotoilija Josef Chalupa luonnosteli virtaviivaisen teräskorin, jossa oli moderni rakenne.


title: Tatraplan

text: Ensimmäinen prototyyppi, kutsumanimeltään "Ambroz", valmistui joulukuussa 1946. Autossa oli jaetut tuulilasi ja takaikkuna, katon takaosassa oli vanhemmista takamoottorisista Tatroista tuttu selkäevä ja takapyörät oli peitetty suojuksin. Uusi Tatra sai mallinimekseen T107. Testeissä autossa havaittiin puutteita, muun muassa epävarma ajokäyttäytyminen, moottorin huono teho ja jäähdytys sekä huono sisätilojen lämmitys. Seuraava prototyyppi "Josef" valmistui vuoden 1947 maaliskuussa, mutta ongelmiin ei onnistuttu löytämään ratkaisua. Tämän jälkeen Souček luopui projektista.


title: Tatraplan

text: Insinööri Vladimír Korbel ja muotoilija Vladimír Popelář määrättiin tekemään viisi prototyyppiä Prahassa syyskuussa 1947 pidettävää autonäyttelyä varten. Tehtävä osoittautui hankalaksi. Päästäkseen eteenpäin he yrittivät järjestää Ledwinkan kanssa tapaamisen vankilassa. Tämä onnistui Ledwinkan entisen autonkuljettajan, Alois Kopečnýn avulla eräänä keskiyönä toukokuussa 1947. Ledwinka ilahtui suuresti nähdessään entisten kollegojensa saapuvan sylit täynnä piirustuksia. Hän perehtyi suunnitelmiin ja esitti kahden ja puolen tunnin neuvonpidon jälkeen omat ehdotuksensa. Hän piti auton muotoilusta, mutta ehdotti moottorin iskutilavuuden kasvattamista, jäähdytystuulettimen sekä taka-akseliston suunnittelua uudelleen, etuvalojen siirtämistä lokasuojien reunoihin, jäähdytysaukkojen asettamista kattoon sekä perinteisen selkäevän lisäämistä katon takaosaan; evä oli jätetty pois jälkimmäisestä prototyypistä.


title: Tatraplan

text: Korbel ja Popelář rakensivat ohjeiden pohjalta uudet prototyypit, jotka valmistuivat syyskuussa. Ne saapuivat Prahaan vain tunteja ennen autonäyttelyn alkua. Autosta tuli suuri menestys.


title: Tatraplan

text: Tatralla siirryttiin uuteen mallinumerointiin henkilöautojen kohdalla, ja T107 nimettiin uudelleen T600:ksi. Sen myyntinimeksi, jolla malli paremmin tunnetaan, tuli "Tatraplan" Tšekkoslovakiassa juuri voimaan tulleen suunnitelmatalousjärjestelmän kunniaksi. Nimestä syntyy myös mielleyhtymä lentokoneisiin (tšekin puhekielessä "éro'plan"'), jolla viitataan auton linjakkaaseen muotoiluun. Sarjatuotanto aloitettiin virallisesti 24. kesäkuuta 1948 noin kymmenen auton päivävauhdilla.


title: Tatraplan

text: Kommunistien kaapattua vallan Tšekkoslovakiassa vuonna 1948 Tatra joutui Tšekkoslovakian Auto- ja ilmailuteollisuuden ("Československé Závody Automobilové a Letecké"; ČZAL) hallintaan, joka aloitti autoteollisuuden uudelleenjärjestelyn. Usean pienen valmistajan, muun muassa Aeron, autonvalmistus lopetettiin kokonaan. Tšekkoslovakiaan jäi vain kolme autonvalmistajaa: Praga, Škoda ja Tatra. Vuonna 1948 alle 1 500-kuutioisilla moottoreilla varustettujen autojen valmistus päätettiin keskittää kokonaan Škodalle. Tämän seurauksena suositun 1 256-kuutioisen Tatra 57B:n valmistus lopetettiin. Vanhentuneen T87:n valmistus päättyi vuonna 1950, jonka jälkeen Tatraplan jäi Tatran ainoaksi henkilöautomalliksi.